Azadinform oxunur, izlənilir və xəbərləri gözlənilir - Reportaj » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nAzadinform oxunur, izlənilir və xəbərləri gözlənilir - Reportaj\nDate: 10 Yanvar 2017, 18:40, Oxunma sayı: 1164\nYeniyetməlik yaşını tamam edən agentlik gənclik dövrünə qədəm qoydu\nDünən Azadinforum İnformasiya Agentliyinin 18 yaşı tamam oldu. 1999-cu ildən fəaliyyət göstərən informasiya agentliyinin yaradılmasında məqsəd beynəlxalq aləmdə, regionda, xüsusən də respublikamızda baş verən ictimai-siyasi, sosial-iqtisadi, elmi-mədəni hadisələri operativ, qərəzsiz və obyektiv şəkildə ictimaiyyətə çatdırmaqdan ibarət olub.\n18 ildir fəaliyyətini davam etdirən agentliyi biz də təbrik etdik. Agentliyin baş redaktoru Niyaz Niftiyevlə görüşüb onun təəssüratlarını öyrəndik. Niyaz müəllim bildirdi ki, Azadinform İnformasiya Agentliyi 1998-ci il noyabrın 9-da AR Mətbuat və İnformasiya Nazirliyinin lisenziyasını əldə edib: "Mən Azadinform fəaliyyətə başlayan ilk gündən burdayam və agentliyin ilk xəbərinin müəllifiyəm. İlk əvvəl müxbir, parlament müxbiri, sonra isə redaktor və baş redaktor olduğumdan proseslər bilavasitə iştirakımla baş verib. Bu gün Azadinform-un xəbərləri Azərbaycan, rus və ingilis dillərində həm saytımızda yerləşdirilir, həm də e-poçt vasitəsilə hökumət və qeyri-hökumət təşkilatlarına, xarici ölkələrin Azərbaycandakı diplomatik nümayəndəliklərinə, Azərbaycanın xarici ölkələrdəki səfirliklərinə, beynəlxalq təşkilatların Bakı nümayəndəliklərinə göndərilir. Əslində 18 il bir İnformasiya Agentliyinin davamlı fəaliyyəti üçün böyük rəqəmdir. Siyasi proseslərin çox gərgin zamanına təsadüf edən ilk fəaliyyətimiz düşünürəm ki, uğurlu olub, fasiləsiz çalışmışıq. Azadinform-a bu zaman ərzində gəlib-gedən həmkarlarımızın sayı yüzlərlədir, onlar bu gün də Azərbaycanın müxtəlif aparıcı sayt və qəzetlərində çalışırlar. Onların hər birinin Azadinform-un inkişafında və ayaqda qalmasında xidmətləri var. Bu 18 ildə sırf xəbər istehsalı ilə məşğul olduğumuzu düşünürəm. İstər mənə qədər, istərsə də mənim baş redaktorluğum dövründə media ilə bağlı qanunvericilikdən kənar informasiya istehsalını xatırlamıram. Xəbər istehsalında qərəz, digər neqativ hallara yol vermədən fəaliyyət göstərmişik. Bu illərdə ölkənin inkişafı, dövlətçiliklə bağlı məsələlərdə mövqeyimiz qəti və sabit olub. Biz oxucunun arxasınca getməkdənsə, çalışmışıq ki, oxucunu öz arxamızca apara bilək. Buna nə dərəcədə nail olmuşuq, əlbəttə, bizi izləyənlər daha yaxşı bilir”.\nSaytın redaktoru Adəm Abbaslı deyir ki, Azadinform bu gün yaş etibarilə Azərbaycan elektron informasiya aləminin məhək daşı sayıla bilər: "Bu Azadinform nə imiş?! Bu Azadinform ki var... (Gülür) Çox qəribədir, əksər tanınmış jurnalistlərlə söhbət edəndə məlum olur ki, sən demə, onlar fəaliyyətə ya Azadinform-da başlayıb, ya da ki, nə vaxtsa Azadinform-da çalışıblar. Söhbət Azərbaycan mətbuatında bu gün öz imzası ilə yetərincə tanınan jurnalistlərdən gedir. Mən Bakı Dövlət Universitetinin tələbəsi idim, Azadinform yarananda. O vaxt deyirdilər ki, elektron sayt yaranıb. O zamanlar interneti indiki kimi cibdə, əldə gəzdirmək qeyri-mümkün idi. Və internet deyilən bir şeyi tam dərk etmək üçün yekə kompyuter lazım idi. Əsasən idarələrdə olan bu qeyri-adi cihaz evlərdə çox az olurdu. Bu səbəbdən də hər dəfə hansısa saytın yarandığı haqda eşidəndə hamıya çox qəribə gəlirdi. Elə bu gün 18 yaşını qeyd etdiyimiz Azadinform da bir zamanlar kompyuter monitorlarından üzünə qəribə baxışlar dikilən saytlardandır. Bizim özümüz haqda nə deyəcəyimizdən daha vacibi oxucularımızın nə deməsi, nə düşünməsidir. Saytın əməkdaşı və sosial şəbəkələrdə müşahidələr aparan bir şəxs kimi belə bir qənaətə gəlirəm ki, Azadinform oxunur, izlənilir və xəbərləri gözlənilir. Çünki biz maraq dairəsindən asılı olmayaraq, bütün oxucularımızın diqqətinə xəbərlər təqdim etməyə, onların informasiya bazasının yenilənməsinə çalışırıq. Və əminəm ki, buna nail oluruq da. O ki qaldı mənə, jurnalistikanı çox sevirəm və deyərdim ki, özümü onsuz təsəvvür etmirəm. Təbii ki, bu gün bu peşə və işlədiyim yer haqqında xoş sözlərin meydana gəlməsində kollektivin də böyük rol var. Çox mehriban və işgüzar kollektivimiz var. Ürəyimiz dolu olsa da, vaxtımız çox azdır. Ona görə də fikirlərimi tamamlayaraq, başda baş redaktorumuz Niyaz Niftiyev olmaqla, Leylaya, Samirə, Elçin müəllimə, Məmmədsana, Nigar xanıma, Ləmana, Eşqinə, Rüstəmə bu yolda uğurlar arzulayıram! Siz də çox sağ olun ki, bizə yer və vaxt ayırdınız”.\nAgentliyin rus versiyasının redaktoru Elçin Bayramlı 2 ilə yaxındır burada işləyir. Belə bir qocaman agentlikdə işləməyin məsuliyyətli olduğunu deyir: "Azadinform-un öz iş prinsipi, öz kriteriyaları, öz standartları var. Bizim agentlikdə yalan, daha çox oxucu toplamaq üçün etikadankənar materiallar yaymaq, kimisə təhqir, şantaj etmək kimi fəaliyyət mümkün deyil. Agentliyimizin rəhbərliyi bu prinsipləriə riayət edilməsinə ciddi nəzarət edir. Baş redaktorumuz Niyaz Niftiyev isə agentlik yaranandan burda işləyir və agentliyin 18 illik fəaliyyətinin canlı şahididir. Əgər hansısa xəbər bizim agentlikdə yayılırsa, oxucularımız əmin olur ki, deməli o, tam dəqiq, obyektiv və doğrudur. Çünki keçən 18 ildə bunun əksi olan hala rast gəlməyiblər. Biz operativlikdən çox, obyektivliyə qiymət veririk. Hamıdan tez səhv xəbər yaymaqdansa, hamıdan gec doğru xəbər yaymaq üstündür. Agentliyimizin saytında təkcə xəbərlər deyil, müəllif yazıları, maraqlı müsahibələr, reportajlar və sair materiallar yayımlanır. Azadinform-un öz xüsusi auditoriyası var. Əməkdaşlarımız mütamadi olaraq jurnalistlər arasında təşkil olunan müsabiqələrdə iştirak edir və yüksək yerlər tuturlar. Azadinform gənc jurnalistlərin də peşəkarlaşması, təcrübə qazanması üçün ideal yerdir. Saytımızın (azadinform.az) oxunma sayı getdikcə artır və bu sevindiricidir. Redaksiyaya gələn oxucu məktubları isə fəaliyyətimizin güzgüsüdür. Lakin bunlarla qənaətlənmək fikrində deyilik. Hədəflərimiz daha böyükdür. 18 yaşımız münasibətilə bütün oxucularımızı, agentliyin rəhbərliyini və köllektivini təbrik edirəm. Burada vaxtilə işləmiş bütün həmkarlarımızı da”.\nSiyasi yazar, ingilis dili bölməsinin redaktoru Leyla Məhərrəmova isə Azadinform-da artıq 3 ildir ki, çalışdığını deyir. Davamlı jurnalist fəaliyyətinə məhz bu agentlikdə başlayıb: "Universitetdə oxuduğum illərdə başqa mətbu orqanlarla əməkdaşlıq etmişəm. Hesab edirəm ki, informasiya agentliyində işləmək jurnalistdən daha çox məsuliyyət tələb edir. Çünki operativ olmalısan, gündəmin tez-tez dəyişdiyi gün ərzində bir neçə mövzu işləməlisən. Mən daha çox siyasi xəbərlər yazıram, xarici saytlardan tərcümələr edirəm, politoloqlar, səfirlərlə işləyirəm. Hər gün bu sahəyə marağım daha da artır. Bu işdə redaktorlarımızın rolu əvəzsizdir. Təcrübəli jurnalistlərlə birgə işləmək bu peşəyə sevgini daha da artırır, daha çox öyrənmək, uğur əldə etmək istəyirəm. Ona görə də hesab edirəm ki, Azadinform mənim üçün bir məktəbdir. Bu illər ərzində həm ölkədə, həm dünyada elə hadisələr baş verib ki, medianın diqqətindən kənarda qala bilməzdi. 2014-cü ildə ermənilərin cəbhədə gərginlik yaratması, Azərbaycanın hava məkanını pozduğu üçün erməni helikopterinin vurulması, 4 günlük aprel döyüşləri və sairi bu tip hadisələrin sırasına aid etmək olar. Həmin vaxtlar bizim agentlik həmişə olduğu kimi jurnalistikanın etika və prinsiplərinə uyğun fəaliyyət göstərdi. Məsələyə əməkdaş kimi yox, oxucu kimi münasibət bildirsəm, deyə bilərəm ki, Azadinform oxucular üçün etibarlı media orqanlarından biridir. Çünki burada heç vaxt təsdiq olunmamış, təhrif edilmiş yazılara rast gəlinmir. Həmişə bu prinsiplərə sadiq qalmağı arzu edirəm. Agentliyimizin ad günü münasibətilə redaktorumuz başda olmaqla, bütün həmkarlarımı təbrik edirəm”.\nMüxbir Samir Soltanov 4 ilə yaxındır ki, burada çalışır. Deyir ki, Azadinform-da çalışdığı müddətdə jurnalistika ilə bağlı çox biliklərə yiyələnib: "Mənim bu sahədə yetişməyimdə baş redaktor Niyaz Niftiyevin və tanınmış jurnalist Adəm Abbaslının əməyi böyükdür. Həqiqətən də Azadinform jurnalistika məktəbidir. Bu məktəb hal-hazırda fəaliyyət göstərən Azərbaycan mətbuatının adlı-sanlı jurnalistlərini yetişdirib. Mən Azadinform-un bütün kollektivini səmimi-qəlbdən təbrik edirəm. Onlara işlərində uğurlar arzulayıram”.\nSaytın rus dili tərcüməçisi Rüstəm Əliyev isə 18 yaşlı kollektivini belə təbrik etdi: "Burda biz informasiyanı müxtəlif ilkin mənbələrdən alıb onun tərcümə edilməsi, xalqın anlayacağı dildə hazırlanması və sonda əhalimizə çatdırılması işlərini görürük. Agentliyimiz bizim üçün çox dəyərlidir. Onu bizim üçün dəyərli edən bizim mehriban kollektivimizdir. Agentliyimizdə çalışan bütün həmkarlarımı təbrik edirəm”.\nAzadinform-un əməkdaşı Nigar İsfəndiyar deyir ki, bir qurumun adında "azadlıq” sözü varsa, sevilməyə bilməz: "Azadinform mənim üçün sürətli, günün nəbzini tutan xəbərlər agentliyindən daha çox azadlığı, məsələlərə obyektiv münasibəti, ən önəmlisi də ədəbi sözü özündə ehtiva edən bir qurumdur. Hamımız yaxşı bilirik, günümüzün mediasında rəqabət hökm sürür. İnsan psixologiyasına dəhşətli təsir edən xəbərlər zibilliyi içərisində təmiz qalmaq, axına qoşulmamaq özü də bir hünərdir və bunu 18 il qorumaq sözün əsl mənasında qəhrəmanlıqdır. Mən həmişə redaksiyamızda hörmət, isti münasibət görmüşəm. O münasibət oxucularımıza da təsir edib. Əgər bu gün bizim yazılarımıza ölkəmizin ucqar yerlərindən oxucu münasibəti gəlirsə, bu elə ən yaxşı İP deməkdir. Siz Azadinform-un manşetində üçüncü səhifə xəbərləri görə bilməzsiniz, insan ləyaqətini alçaldan düşüncələr gözünüzü deşməz! Mənə görə, bu, yetərli səbəbdir. Bu gün bizim 18 yaşımız tamam olur. Bu on səkkiz ildən kimlər gəldi, kimlər keçdi. Onların hamısına dərin hörmətlə, mən də öz növbəmdə təmsil etdiyim qurumu təbrik edir, sükanı belə saxlamağı və qismətsə QƏLƏBƏ xəbəri verməyi arzu edirəm”.\nLəman Hüseynzadə burada fəaliyyətə hələ yeni başlasa da, tez bir zamanda kollektivə qaynayıb-qarışıb: "Yeni olmağıma baxmayaraq, işimi və iş yerimi çox sevirəm. Məhz Azadinform-u seçməyimə səbəb isə universitetin 2-ci kursunda təhsil alrkən təcrübə keçmək üçün bura göndəriləndə baş redaktorumuz Niyaz müəllim və kollektivdən xoş davranış görməyim oldu. Bura mənim üçün həm böyük bir məktəb, həm də hadisələrdən anındaca xəbərdar olduğum bir məkandır. Jurnalistikaya olan marağım Azadinform və onun kollektivi sayəsində daha da artır. Bildiklərimi işimdə tətbiq edir, bilmədiklərimi isə məhz onların yardımı ilə öyrənməyə çalışıram. 18 illik Azadinform-un bir parçası olmağım mənim üçün sevindirici haldır. İldönümü münasibəti ilə Azadinform-un fəaliyyət göstərməsində rolu olan hər kəsi təbrik edir və uğurlar arzu edirəm”.\nBiz də Azadinform-u təbrik edir, kollektivə uğurlar arzulayırıq!\n“Bu işi Almaniyada görsəydim, fiaskoya uğrayardım” (457) 22 İyun 2018, 09:00\nHəftəsonu 34 dərəcə isti olacaq (293) 16 İyun 2018, 18:08\nMəsələ “şortik”də deyil, “vnimatelni” olmamaqdadır (230) 22 İyun 2018, 09:30


Şüvəlanda icra nümayəndəsi cərimələndi - Tullantıların qalaqlanmasına görə\nCəmiyyət 8 Avqust 2017 18:23 (UTC+04:00)\nEkologiya və Təbii Sərvətlər Nazirliyinə Şüvəlan qəsəbəsinin “Mayak” çimərliyində tullantıların qalaqlanması nəticəsində antisanitar vəziyyətin yaranması ilə bağlı daxil olan siqnal Nazirliyinn əməkdaşları tərəfindən dərhal yerində araşdırılıb. Bu barədə nazirlikdən Trend-ə verilən məlumatda bildirilib.\nMəlumata görə, araşdırma zamanı məlum olub ki, sözügedən əraziyə məişət tullantılarının atılması nəticəsində qanunsuz zibilxana yaranıb. Faktla bağlı protokol tərtib olunub, Xəzər rayon İcra Hakimiyyəti başçısının Şüvəlan qəsəbəsi üzrə icra nümayəndəsi Mirzərauf Axundov inzibati qaydada 2000 manat məbləğində cərimə edilib.\nCoca-Cola və ASAN Könüllüləri “Bir sifariş – Bir sevinc” layihəsi çərçivəsində 1500 ailəyə dəstək oldu! Aksiya davam edir (FOTO)


BVF-nun rəhbərindən G20-nin iflasa qarşı tədbirlərlə bağlı\nBeynəlxalq Valyuta Fondunun (BVF) İraçı direktoru Kristalina Georgieva, G20 sammiti iştirakçılarının iflasların qarşısının alınması və yeni koronavirus pandemiyası səbəb olduğu böhranın dərinləşməsinə yönəlmiş misilsiz tədbirlər görmək qərarını yüksək qiymətləndirib. Bu, Georgievanın BVF-nin mətbuat xidməti tərəfindən bazar günü yayımlanan açıqlamasında deyilir.\n"İclas zamanı G20-ni COVID-19-un nəticələrini azaltmaq, kütləvi iflasların qarşısını almaq və böhranın daha da kəskinləşməsinin qarşısını almaq üçün hazırlanmış büdcə və pul tədbirləri daxil olmaqla görünməmiş tədbirlərə görə yüksək qiymətləndirdim" deyib BVF rəhbəri. G20-yə, 82 ölkəyə 100 milyard dollardan çox əlavə maliyyə ayırma və kasıb millətlərin borclarına xidmət göstərməsində göstərdikləri dəstəyə görə təşəkkür edib.\nGeorgieva, mövcud böhrandan çıxmaq üçün gələcək əməkdaşlığın üç əsas sahəsini müəyyənləşdirib. Koronavirusa qarşı peyvəndlərin verilməsini, istisnasız olaraq, planet sakinlərinə ilk belə prioritet adlandırıb. "Əgər bacarsaq, o zaman fonda görə dünya gəliri 2025-ci ilə qədər 9 trilyon dollar artacaq" deyib BVF-un rəhbəri. Məşğulluq, rəqəmsal infrastruktur və ekoloji cəhətdən təmiz texnologiyaların inkişafına qoyulan investisiyaların sinxronizasiyası, qlobal ticarət sisteminin stimullaşdırılması və verginin yaxşılaşdırılması üçün digər qarşılıqlı dəstək dəstəyi adlandırıb.\n"Və G20 xaricindəki dünyanı, zərbələri aşmağı ən az təmin edən kasıb ölkələri unutmamalıyıq" deyə bildirib fond rəhbəri.


Kinimin məhsulu: axı, nə istəyirsiz?\nDəhşətli avtobus qəzasının görüntüləri yayıldı - Video\nDoğrusu, bu yazı kinimin məhsuludur. Bəllidir ki, hər dövrdə yaşlı nəsillə gənc nəsil arasında probləmlər olur. Yəni bir-birini bəyənməmək problemi.\nBu problem hər zaman olacaq. Səbəbi isə yaşlılarla gənclərin dünyagörüşünün fərqli olmasıdır.\nGənclərin müasir hərəkətləri həmişə yaşlıları qıcıqlandırır, onlar gəncləri öz dövrləri ilə müqayisə edir, fəqliliyi gördükcə gəncləri tənqid etməyə başlayırlar.\nMənə maraqlıdır, insanlarda bu xüsusiyyət nədən və niyə yaranıb? Bütün işləri gənclər görməlidir?! Bütün səhvləri ancaq gənclər edir?! Hansı ahılın ağzını arayırsan, üzünə od püskürür, "bizim gəncliyimiz zaydır!""- sonluğunu elə qoyur ki, elə bil, düşməni haqqında danışır.\nBizlərlə probləminiz nədir axı? Bilirik, bizi daha yaxşı, daha bacarıqlı, daha işgüzar görmək istəyirsiniz. Amma inanın, biz nə qədər yaxşı olsaq da sizi qane etməyəcək.\nSizdə bəhanələr çoxdur. Gənc həm oxumalıdır, işləməlidir, az gəzməlidir, çox danışmamalıdır, fəal olmalıdır, az pul xərcləməlidir (hara xərcləsək, "israfçılıq" sayılır), kompüterlə məşğul olmamalıdır, əks cinsin nümayəndəsiylə gəzməməlidir…\nSaydıqlarımın bəzilərinə fikir verin: bir-birinin əksinədir. Bunu etsəm, o birini şərt qoyacaq, onu etsən, bu birini.\nSizin bizdən bu qədərini tələb etməyinizin səbəbi nədir? Niyə bu qədər məsuliyyət yükləyirsiniz üzərimizə? Niyə bizi bəzi istəklərimizdə sərbəst buraxmırsınız? Özümüz olmağımıza niyə icazə vermirsiniz?\nBiz həmişə böyüklərimizə hörmətlə yanaşdığımız halda, böyüklərimizin əksərindən hörmətsizlik görürük. Anlamaq istəmirlər ki, indiki gənclik daha savadlı, intellektual, bu dövrü, bu dövrün tələblərini onlardan daha yaxşı bilən gənclikdir.\nHamısı deyir, bizim vaxtımızda gənclər belə deyildi. Axı, niyə qəbul etmək istəmirsiz ki, o, sizin dövrünüz idi, sizin dövrün tələbi o idi. Axı bu reallıqdır ki, siz geri qalırsınız, zamanla ayaqlaşa bilmirsiniz.\nBizdə elə qorxu yaratmısız ki, istəsək də özümüz ola bilmirik, bu dövrü daha yaxşı yaşaya bilmirik, bu dövrün problemlərini həll edə bilmirik. Buna siz icazə vermirsiniz.\nBizə yol göstərin - sizi dinləyəcəyik, tövsiyyələrinizə diqqət edəcəyik. Amma məcbur etməyin, bizə ikiüzlü olmağı öyrətməyin. Yaşa önəm verməyin, başa önəm verin. Gənclər danışanda onları yola verməyin, dinləyin, fikirlərinə hörmətlə yanaşın. Qarşınıza hansı yaşda insanın çıxmasına yox, hansı başda insanın çixmasına fikir verin!\nUnutmayın ki, hər bir insan özünə görə unikaldır!\n2014.05.04 / 00:34


22 yaşlı futbolçu avtomobil qəzasında öldü- FOTO – Yenicag.Az\nAna Səhifə İdman 22 yaşlı futbolçu avtomobil qəzasında öldü- FOTO\n22 yaşlı futbolçu avtomobil qəzasında öldü- FOTO\nYeni Çağ Media Qrupu – İyul 05, 2017 - 14:33\nCənubi Afrika Respublikasından olan futbolçu Nutuko Radebe vəfat edib.\nYenicag.az xəbər verir ki, 22 yaşlı oyunçu avtomobil qəzasında dünyasını dəyişib. Hadisə CAR-da baş verib.\nQeyd edək ki, Radabenin son klubu Belçika “Eupen”i olub.\navtomobil qəzası, çar, futbol, futbolçu, komanda, oyunçu, qeza,


Azadlıq Günü və 28 May metro stansiyası... » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nAzadlıq Günü və 28 May metro stansiyası...\n30 May 2013, 08:07 1562\n...Universitetin birinci kursunda oxuduğum, Bakıya yeni gəldiyim günlərdən biri idi. Yaxın rəfiqəmi də yanıma alıb, Şəhidlər Xiyabanına üz tutdum. Məzarların arasından keçə-keçə gözümün önündə saçlarını yolan analar, gözü yolda qalan bacılar, şivən qoparan sevgililər canlanırdı və bu yarımçıq qalan bütün ömürlər üçün ayrı-ayrı göz yaşı axıdırdım ürəyimə.\n...O soyuq daşlardan baxanların heç birinin sifətinə qırış düşməmişdi... bəlkə heç EŞQə belə düşməmişdilər...\nO gün o xiyabanın içində ürəyimdən bir ağrı qopmuşdu. Mənə elə gəlmişdi ki, o xiyabanda basdırılanlar deyil, o xiyabanın özü uşaqdı, körpədi. Və...\n...və heç böyüməyəcəkdi!\nO gün orda bir dəhşətli hadisə olmuşdu. Ya da mənə dəhşətli görünmüşdü, bilmirəm. O gün, o xiyabanın xəlvəti yerində görüşə çıxan sevgililəri görmüşdüm və onsuz da salamat olmayan beynim yerindən oynamışdı. Məndən daha ayıq olan rəfiqəm "bura şəhərin ən xəlvət yeridi, burda polis mane olmur onlara" demişdi. Onda başa düşməmişdim, iki sevgilinin görüşündə xəlvətilik nəyə lazımdı, amma illər keçib başa düşəndən sonra başıma o xiyaban qədər daş düşmüşdü. Şəhidlər Xiyabanı sevgililərin əhd-peyman bağlamaq yerinə deyil, sevişmə yerinə çevrilmişdi!\n...O gündən on üç il keçib. On üç ildir mən o müqəddəs ziyarətgaha qorxa-qorxa gedirəm, onları görməyim, nifrətimi qusmayım deyə. Boğub öldürməyim deyə!\nMən bu məsələnin iyrəncliyini başqa bir məqamda da yaşayıram. 28 Mayda. Bəli, mən hər 28 May Günündə qürur hissi keçirirəm, hər ilin may ayı başım dikəlməyə başlayır, düşünürəm ki, yetmiş illik əsarətin ikiillik and yeri var: "Biz bunu elədik, ən azından baş qaldırdıq, baxın, bizim Məhəmməd Əminimiz var, o bizim bayrağımızı qaldırdı!" iddiam var.\nPaytaxt Bakının ən iyrənc məhəllələrindən biri bizim Azadlıq Günümüzün adını daşıyır! Yox, yox, kimsə özünü bilməməzliyə qoymasın, hamımız bilirik 28 May metro stansiyasının "işığına yığışanlar"ın kimlər olduğunu. Bilirik orda nələr baş verir, bilirik azca axşama qalanda kimlərlə rastlaşmalı oluruq. Yaxşı bilirik orda çalışanların və "oraya çalışanlar"ın hansı amala xidmət elədiyini!\nDünyanın bütün ölkələrində bu cür məhəllələr var. Amma onlar şəhərin orta yerində olmur. Onlar ölkənin müstəqilliyini qazandığı günün adını daşımır. Onlar kənddən işıqlı arzularla paytaxta qoşan gənclərin arzularını öldürməyə xidmət eləmir!\nAZADLIQ Günü. Düz 95 il bundan əvvəl biz azad olaq deyə canlar fəda edilib, qanlar tökülüb. Başımızdakı qapazların altından güc-bəla çıxan canlarımızın millətçilik duyğularının fışqırtıları tarixə "biz də varıq" möhürünü vurub.\nBu gün bizim bəşəriyyətə səslənmə günümüzdür!\nBu gün bizim BAYRAĞIMIZIN var oluş günüdür!\nAllah eşqinə, qürur duymağa bir yer buraxın bizə. And yeri, qibləgah buraxın. Orda yatanların üzü nuruna, azadlığımızda qan tökənlərin ruhu eşqinə, öləndə başımızı qoymağa torpaq buraxın.\nVətən onunla qürur duyulanda VƏTƏN olur!\nMillət heysiyyəti qorunanda MİLLƏT olur!\nBayraq - səcdəsinə eniləndə ZİRVƏLƏRDƏ DALĞALANIR!\nAzadlıq Günün mübarək olsun, VƏTƏN!


“Əlilin görən gözünü çıxarın, işlək əlini qoparın, dənizə tökün” – Qarabağ əlilindən Milli Məclisə təklif – Yenicag.Az\nAna Səhifə Banner “Əlilin görən gözünü çıxarın, işlək əlini qoparın, dənizə tökün” – Qarabağ əlilindən Milli Məclisə təklif\n“Əlilin görən gözünü çıxarın, işlək əlini qoparın, dənizə tökün” - Qarabağ əlilindən Milli Məclisə təklif\nYeni Çağ Media Qrupu – Fevral 01, 2017 - 19:31\nAzərbaycanda II və III qrup əlillər əmək qabiliyyətli hesab olunacaq. Bu barədə Milli Məclisin bu gün keçirilən plenar iclasında deputat Musa Quliyev “Əmək pensiyaları haqqında” qanuna dəyişikliklərdən danışarkən deyib.\nMəsələ ilə bağlı Yeniçağ.az-a danışan “Qarabağ Qaziləri” İctimai Birliyinin sədri Etimad Əsədov deyib ki, Hadi Rəcəbli, Musa Quliyev zaman-zaman sosial problemlər içərisində olan insanlarla bağlı xoşagəlməz “ideyalar” verirlər. Və təəssüflər olsun ki, həmin fikirlər sonradan reallaşır:\n“Hadi Rəcəbli Milli Məclisin Sosial siyasət komitəsinin sədri kimi sosial baxımdan əziyyət çəkən insanların hüquqlarını qorumaq əvəzinə onların ziyanına əlindən gələni edir ki, bu tip qərarlar qəbul edilsin. O cümlədən də Musa Quliyev… Onların yaxşı şəraiti, imkanları barədə yazılar həmişə internetdə öz əksini tapır. Neçə-neçə villaları, bahalı maşınları var, elə bilirlər ki, hamı belə yaşayır. Ac elə bilir ki, hamı acdır, tox da elə bilir, hamı toxdur. Belələri zənn edir ki, hamı kef içindədir, eyş-işrətlə məşğul olur. İndi isə əlillərin çörəyinə göz dikiblər. İndi də II və III qrup əlillərlə bağlı məsələnin gündəmə gəlməsi, təhlükəli məqamlardan xəbər verir. Çünki əlillərin əmək qabiliyyətli hesab olunması, onlara verilən pensiyaların kəsilməsi ilə nəticələnəcək. Büdcədəki kəsirləri məcburi köçkünlərin, əlillərin canından çıxartmaq istəyirlər. Musaları, hadıları qabağa veriblər. Onlarınsa əllərindən xalqa və sosial durumu ağır olan insanlara pislik etməkdən başqa bir iş gəlmir.\n2014-cü il yanvar ayının 28-də Konstitusiya Məhkəməsinin şəhid ailələri və əlillərə “qanpulu”nun ödənilməsi ilə bağlı qərarı var. Bu məsələ də qısa zamanda öz həllini tapması üçün Milli Məclisə həvalə edilib. Lakin parlament bu məsələdə susur. Millət vəkilləri pensiyalarının, məzuniyyət pullarının qaldırılması ilə bağlı dava edirlər, amma şəhid, əlilin “qanpulu”nu vermirlər. Belə qərarlar ancaq təyin edilən deputatlar tərəfindən səsləndirilə bilər. Sabah parlamentdə desələr ki, əlilin görən gözünü çıxarın, işlək əlini qoparın, dənizə tökün, bundan heç də təəccüblənmərəm. Bunu millət vəkillərindən gözləmək olar”.


Təbriz Bakı, Paris, Neapol kimi cazibədar deyil, amma... | TRT Azerbaycan\nTəbriz Bakı, Paris, ...\nTəbriz Bakı, Paris, Neapol kimi cazibədar deyil, amma...\nTəbriz, tarixi və məşhur xalçaları\n20.09.2016 ~ 05.12.2021\nAzərbaycanda danışıldıqca bitməyən mövzulardan biri Təbrizdir. Təbrizə gedənlər bilir, getməyənlərə isə onu deyim ki, bu şəhər Bakı kimi, Paris kimi, Neapol kimi təmtəraqlı gözəlliyilə diqqəti çəkmir, cəlb etmir. Torpağına ayaq qoyanda bəlkə ilk öz-özünüzə deyəcəyiniz söz budur: “Təbriz, Təbriz deyirlər. Budur Təbriz? Nədir ki? Adi bir şəhər.” Bəli, təvazökar insanlara bənzəyən görünüşü var Təbrizin. Elə ki şəhərdə qalma zamanınız uzanır, dəqiqələr, saatlar keçir, yavaş-yavaş, yavaş-yavaş bu şəhərin özünün də, insanlarının da əzəmətini, böyüklüyünü, birincilər sırasında olma səbəblərini anlamağa başlayırsan.\nBakı ilə Təbriz arasında ilk oxşarlığı bu şəhərlərin havasında gördüm. Təbrizin də havası Bakıdakı kimi küləkli və tez-tez dəyişkəndir: səhəri günəşli, gündüzü gülər, bir də gördün, axşamı qaraqabaq. Camaatı deyir: “Elə özümüz də havamıza oxşamışıq, coşub-daşıb inqilab edirik, sonra da sakitləşib yerimizdə otururuq”.\nQədimdən Azərbaycan deyilən əraziləri elə indi də İran dövləti Azərbaycan adlandırır, daha doğrusu, bizim Cənubi Azərbaycan dediyimiz məmləkət İranda Şərqi və Qərbi Azərbaycan adları ilə qeyd olunur.\n17-ci əsr tarixçisi Oruc bəy Bayat Təbrizi “Şərqin paytaxtı” adlandırırdı. Təbrizdə o vaxtlar 200-ədək karvansaray, 7 min dükan, 47 mədrəsə var idi. Bu gün isə Təbrizdə 250-dən çox şərq ornamentlərilə bəzədilmiş bir-birindən gözəl məscidlər var. Bunlardan 83-ü qədimdir və Qacarlar zamanı tikilib.\nCənubi Azərbaycanın ən böyük şəhəri, iqtisadi və mədəni mərkəzi olan Təbriz İranla Rusiya və Türkiyə arasında ticarətdə əsas tranzit yolu üzərindədir.\nTəbriz həm də mühüm sənaye mərkəzidir: maşınqayırma və neft emalı, yüngül sənaye və yeyinti məhsulları, neft istehsalı və və iqtisadiyyatının digər böyük sənaye sahələri var.\nHələ 400-500 il bundan əvvəldən Təbriz Yaxın Şərqin və ön Asiya karvan ticarətinin ən böyük mərkəzi hesab olunur, Trabzon, Çin, Hindistan və başqa yerlərə gedən karvan yolları buradan keçirdi. Yaxın Şərq ölkələrindən Avropaya ipək və digər mallar Təbriz vasitəsilə ixrac olunurdu.\nTəbrizin İraq, Genuya, Venesiya, Böyük Moskva Knyazlığı, Osmanlı imperiyası, Hindistan, Çin, İngiltərə, İsveç, Polşa, Danimarka və digər yerlərə ticarət əlaqələri var idi. Birinci Dünya Müharibəsinə qədər Təbriz İranın Avropa ölkələri, xüsusilə, Rusiya ticarətində mühüm rol oynayırdı.\nƏsrlər boyu Təbriz dəfələrlə hücumlara məruz qalıb. 1385-ci ildə Teymurləng şəhəri ələ keçirdikdən sonra Təbriz sənərtkarlarının bir hissəsini Səmərqəndə göndərir. Teymurun oğlu Miranşah Azərbaycanın hakimi olarkən isə Təbrizdə xeyli tarixi və mədəniyyət abidələrini dağıdır. Yaxud 1514-cü ildə I Sultan Səlimin qoşunları Təbrizi tutur, 6 gündən sonra şəhəri tərk edir və gedəndə 1000-dən artıq Təbriz ustasını da özü ilə bərabər İstanbula aparır.\nMüharibələr nəticəsində yüz illər boyu memarlıq abidələrinin məhv olmasına baxmayaraq, Təbriz bu gün də əsasən orta əsrin simasını qoruyaraq mühafizə edə bilib.\n13-cü əsr Venesiya səyyahı Marko Polo Təbrizi gözəl və əzəmətli şəhər adlandırır və qeyd edir ki, əhalisi, əsasən, ticarət və sənətkarlıqla məşğul olur. Bu indi də belədir: Təbriz sənətkarları adladır.\nİmperiyalar paytaxtı, Azərbaycan şəhəri Təbriz, onun dünyaya səs salan tarixi və eyni zamanda, Yer üzündə bənzəri olmayan, birinci adını yüz illərdir qoruyub saxlayan məşhur Təbriz bazarı və xalçalarından bəhs edirik.\nTəbriz bazarı Şərqin ən qədim və möhtəşəm bazarlarından biridir. 10-cu əsrdən yadigar qalan qalıb və müasir günümüzə qədər bir az da təkmilləşdirilib. Bazarın uzunluğu 13 km., sahəsi 50 hektar, eni 6 metrə yaxın, hündürlüyü 6 m.-dir. Üstü örtülüdür. Tağtavanlar və günbəzlərlə örtülü, ticarət küçələri sistemindən ibarət bazar kompleksinə tacir sarayları, məscidlər, karvansaralar, mədrəsələr, hamamlar, zorxanalar və yeməkxanalar daxildir. Bazar kompleksinin mərkəz hissəsi Sahibül-Əmir meydanıdır.\nTəbriz bazarı qarışıq bazar deyil: sənə ədviyyat lazımdırsa, bazarın ədviyyat satılan hissəsinə gedirsən, parça-paltar almaq istəyirsənsə, həmin dükana dönürsən, daha bazarı dolana-dolana, axtara-axtara qalmırsan.\nBurada diqqəti daha çox çəkən, məncə, bazarın xalça satılan hissəsidir. Təbrizlilərin daha çox fərş dedikləri, bizim isə sadəcə xalça adlandırdığımız Təbriz xalçalarının bir qədər tarixi barədə məlumat vermək istəyirik.\nTəbriz xalçaçılıq məktəbi Azərbaycanın ən qədim və məşhur xalçaçılıq məktəblərindən biridir, Təbriz, Ərdəbil, Marağa, Mərənd, Maku, Xoy, Urmiya, Zəncan, Sərab, Qaradağ və digər xalça məntəqələrini əhatə edir. Bu ərazidə yaşamış türkdilli tayfalar hələ qədimdən xalçaçılığın yaranması və inkişafında mühüm rol oynamış və müxtəlif dövrlərdə İran xalça sənətinin təşəkkülünə ciddi təsir göstərmişlər.\nOrta əsrlərdə Təbrizin Şərq və Avropa ölkələri ilə ticarət əlaqələri xalçaçılıq sənətinin sürətli inkişafına səbəb olur. Artıq 11-12-ci əsrlərdə çiçəklənmə dövrünü yaşayan Təbriz xalçaçılıq məktəbi 13-14-cü əsrlərdə Təbriz miniatür məktəbinin xüsusiyyətlərini mənimsəyir və 16-17-ci əsrlərdə ən yüksək inkişaf mərhələsinə çatır. Əsas xalça kompozisiyalarına görə 2 qrupa ayrılır: Təbriz və Ərdəbil xalçaları.\nXalçaların bəzəklərində incə nəbati ornamentlər, həndəsi naxışlar, insan və heyvan fiqurları, bədii xətt növləri (xəttatlıq), gül-çiçək, təbiət mənzərələri və memarlıq abidələrinin təsviri əsas yer tutur. Divar xalçaları xüsusi naxışlarla bəzədilmiş çərçivələrə salınır.\nTəbriz xalçaçılıq məktəbi 2 istiqamətdə inkişaf edib, ornamental və süjetli xalçalar. Ornamental xalçalar mürəkkəb kompozisiyalı ləçəkli nəbati naxışlar, qönçə, gül, yarpaq təsvirlərindən, süjetli xalçalar isə ovçuluq, fəsillər, əsərlərə illüstrasiyalardan ibarət olur.\nTəbriz xalçaları dəyirmi, uzunsov və kvadrat formalarında olur və ayrı-ayrı ölçülərdə toxunur. Toxunulmasında müxtəlif növlü yun, pambıq, ipək, qızıl və gümüş saplardan istifadə olunur. Qeyd edək ki, ipəkdən, qızıl və gümüş saplardan toxunulmuş xalçaların, xalça toxunuşlu pərdələrin və xovsuz xalçaların mərkəzi elə qədimdən Təbriz şəhəri olub.\nTəbriz xalçaları öz rənglərinin şuxluğu və ahəngdarlığına görə dünyada misilsiz şöhrət qazanıb. Xalçaların rəng tərtibatında günəş spektrinin bütün rəng çalarlarından yüksək sənətkarlıqla istifadə olunur. Baxmayaraq ki, Təbrizdə xalça sənətkarları çoxdur və hər gün onlarla xalça toxunur, bununla belə İranda xalçalar, xüsusilə, Təbriz xalçaları heç də ucuz deyil, nə olursa olsun, onların qiymətləri heç zaman düşmür.\nTəbrizin portret xalçaları İran xalçaları adı ilə dünyada 1-ci yeri tutur. Ən böyük dövlətlərin ölkə başçıları öz şəkil-portretlərinin sifarişini yalnız Təbriz sənətkarlarına göndərirlər.\nBu xalçaların heç də hamısı hamar üzlü deyil, əşyanın formasından asılı olaraq girintili-çıxıntılıdır, qiyməti də adi, hamar xalçaların qiymətindən fərqlidir. Xalça ustasının dediyinə görə, bu fərq 10-30 dəfə artıq olur.\nBir metrlik xalçaya, Təbriz ləhcəsiylə desək, bərcəstə vurulmasına isə 2 ay vaxt gedir.\nAdətən insanlar xarici ölkə mallarından istifadəyə görə fəxr edirlər. Amma iranlılar, xüsusilə, təbrizlilər xalçaları ilə qüruru duyduqları üçün evlərində başqa ölkə xalçası çox nadir olar.\n“Körpü” verilişi (31-cu), mövzu: Təbriz, qısa tarixi və xalçaları. Yayımlanma tarixi: 06.08.2016.\nEtiketlәr: #Bakı ilə Təbriz , #Oruc bəy Bayat Təbrizi “Şərqin paytaxtı” , #ticarətdə əsas tranzit yolu , #Venesiya səyyahı Marko Polo Təbriz , #İmperiyalar paytaxtı , #Təbriz bazarı , #fərş , #Təbriz xalçaları , #Təbriz xalçaçılıq məktəbi Azərbaycan , #İran xalça sənəti , #Orta əsrlərdə Təbriz , #Xalçaların bəzəkləri , #ornamental və süjetli xalçalar , #ipəkdən , #xalça toxunuşlu pərdələrin və xovsuz xalçaların mərkəzi , #Təbrizdə xalça sənətkarları , #Təbrizin portret xalçaları , #qızıl və gümüş saplardan toxunulmuş xalçalar


Dondurulmuş meyvələr nə üçün daha xeyirlidir üçün axtarış neticesi\nAxtarış Neticesi : Dondurulmuş meyvələr nə üçün daha xeyirlidir\n1 2 3 ... 1389 Növbeti >>\nDondurulmuş meyvələr nə üçün daha xeyirlidir\nBir çox insanlar düşünür ki, təbii meyvələr dondurulmuş meyvələrdən daha xeyirlidir.\nYalnız son araşdırmalar göstərir ki, qısa zaman ərzində dondurulmuş meyvələr tərkibində olan xeyirli xüsusiyyətlərini, günlərlə mağaza rəfləri ndə qalan meyvələrdən daha çox qoruyub saxlayırlar. Bəlli olub ki,\nYerleşdirdi: Aziza (10.12.2014 / 17:45)\nnək, arı və digərləri gözəldir.\nğ) Albalı, portağal, çiyələk, qarpiz, ərik, şaftalı və digər bütün meyvələr gözəldir.\ne) Quran, hədislər, ilahi ruhlu məktublar, moizə, nəsihət və şirin söhbətləri dinləmək gözəldir. Quş səsləri, şırıl-şırıl axan çaylar gözəldir.\nd) Makro və mikro aləm gözəldir. Ağ\nəlMuminun Möminlər surəsi\n19.Sonra sizin üçün onunla (o su ilə) xurma və üzüm bağları yaratdıq. Sizin üçün orada bir çox meyvələr vardır ki, onlardan yeyirsiniz.\n20.(Sizin üçün həmçinin mənşə etibarilə) Sina dağından çıxan bir ağac da (yaratdıq ki), o, yeyənlər üçün zeytun və (çörəyin üstünə yaxılan, xörəyə qatılan)\nüzünü döşədi, göyü isə tavan yaratdı, göydən yağmur endirdi və onun vasitəsilə sizin üçün müxtəlif meyvələrdən ruzilər yetişdirdi. İndi siz də Allaha (Onun heç bir oxşarı və bənzəri olmadığını) bilə-bilə şəriklər qoşmayın!\n23.Əgər bəndəmizə (Muhəmmədə) nazil etdiyimizə (Qurana) şəkkiniz varsa, s\nnömrəsini sil və nəzarət et ki, əlinin altında hər zaman yemək hazırlamaq üçün ərzaqlar olsun. Quru meyvələr, turşu pomidor və ədviyyatlar hazırlayacağın yeməklərə daha da dad qatacaq.\nAxşam teleseriala baxmaq arıqlamağa kömək edir. Əlbəttə ki, idman halqası sənə dəstək olacaq. “Ümidsiz ev qadınl\nqədər) və qocalara aiddir. Onlar o günlər ərzində müalicə məqsədilə asan həzm olunan yeməklər, çiy meyvələr (yemiş, banan və s.) və təbii meyvə şirələri qəbul etməlidir.\nİştahası olmayan, revmatizmə, həzm pozuntusuna və ya hipertoniyaya məruz qalan adamlar həftədə bir gün ac qalmalıdır.\nYerleşdirdi: *_*M_O_N_I_K_A*_* (27.12.2012 / 17:46)\nSiz ona həm də qızardılmış qoz, quru əncir və xurma əlavə edə bilərsiniz. Süd məmulatları və sitrus meyvələri ilin soyuq vaxtında yemək məsləhət görülmür, çünki onlar turşdur və orqanizmə sərinləşdirici effekt verir. Süd məmulatlarından pendiri rasiona daxil etmək olar. Meyvələrdən isə banan, papaya\nYerleşdirdi: *_*M_O_N_I_K_A*_* (27.12.2012 / 17:51)\nkəsici dişləri var.Kəsici dişlər kütdür.Kəsici dişlər kütdür.\nTüpürcək turşdur, dənlilərin və meyvələrin ilkin həzm edilməsi üçün lazımTüpürcək qələvidir, dənlilərin və meyvələrin ilkin həzm edilməsi üçünTüpürcək qələvidir, dənlilərin və meyvələrin ilkin həzm edilməsi üçün lazım\n23 Əgər bəndəmizə (Muhəmmədə) nazil etdiyimizə (Qurana) şəkkiniz varsa, si\n19 Sonra sizin üçün onunla (o su ilə) xurma və üzüm bağları yaratdıq. Sizin üçün orada bir çox meyvələr vardır ki, onlardan yeyirsiniz.\n20 (Sizin üçün həmçinin mənşə etibarilə) Sina dağından çıxan bir ağac da (yaratdıq ki), o, yeyənlər üçün zeytun və (çörəyin üstünə yaxılan, xörəyə qatılan) y\nYerleşdirdi: *_*M_O_N_I_K_A*_* (04.01.2013 / 13:59)\nDondurulmuş meyvələr nə üçün daha xeyirlidir,\nBu günün tarixi 11042013,\nNesihet mezmunlu eser,\nQuran əzbərləmək istəyən Fatimə,\nböyüklərin sözü niyə düz çıxır,\nazerbaycan yreyi qanli,\nHAFİZƏNİ GÜCLƏNDİRMƏYİN YOLLARI,\nQADINLA YAXŞI MÜNASIBƏTDƏ OLMAQ,\nGöytəpə göyərdi ərim məni döyərdi,\nİş yerinizdə bu qadağalar yoxdursa şanslısınız,\nSaç tökülməsinin qarşısı necə alınmalıdır,\nSaçın sürətli uzansın deyirsinizsə,\nBaşqanının əməyinə hörmət etməliyik,\nBALACA VEHWI MELEK 8,


Bakıda 11 tibb mərkəzi yaradıldı » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nBakıda 11 tibb mərkəzi yaradıldı\n13:23 / 04.06.2021\nAgentlikdən Sfera.az-a verilən məlumata görə, aparılan struktur dəyişikliyinə əsasən paytaxtda çoxprofilli stasionar və ixtisaslaşdırılmış poliklinik xidmət göstərən tibb müəssisələri müvafiq ərazi üzrə tibb mərkəzlərinin tabeliyinə verilib.\nNəsimi rayonu ərazisində fəaliyyət göstərən 1 saylı Kliniki Tibbi Mərkəzin bazasında Nəsimi, Yasamal və Səbail rayonları üzrə tibb müəssisələrini özündə birləşdirən Kliniki Tibbi Mərkəz yaradılıb. Digər inzibati ərazi vahidləri üzrə isə Nərimanov, Nizami, Sabunçu, Binəqədi, Suraxanı, Qaradağ (Lökbatan), Ələt (Qaradağ), Xətai, Pirallahı və Xəzər tibb mərkəzləri təsis olunub. Qaradağ rayonunun ərazisinin böyüklüyü ilə bağlı və sakinlərin tibbi xidmətlərə əlçatanlığını təmin etmək məqsədi ilə sözügedən rayon üzrə 2 tibb mərkəzi (Lökbatan, Qaradağ) yaradılıb.\nBu struktur dəyişikliklərini həyata keçirməkdə əsas məqsəd Bakı və Sumqayıt şəhərləri üzrə fəaliyyət göstərən dövlət tibb müəssisələrinin fəaliyyətinin effektiv təşkili və idarəolunmasını təmin etməkdir. İdarəetmənin mərkəzləşdirilməsi, tibb müəssisələri şəbəkəsinin optimallaşdırılması və onların resurslarından səmərəli istifadə islahatın prioritet istiqamətlərindəndir. Eyni zamanda qeyd olunmalıdır ki, struktur dəyişiklikləri planı hazırlanarkən icbari tibbi sığortanın tətbiqi ilə bağlı həyata keçirilən pilot layihə və tibb müəssisələrinin potensialının qiymətləndirilməsi üzrə nəticələr nəzərə alınmış, mövcud vəziyyət araşdırılıb.\nYenilik haqqında məlumat verən Agentliyin Strateji təhlil departamentinin rəhbəri Araz Nəsirov bildirdi ki, yeni mərkəzlər həmçinin əhatə etdikləri tibb müəssisələrinin kadr ehtiyaclarını müəyyənləşdirəcəklər: "Burada məqsəd tibb müəssisələrinin ixtisaslı və peşəkar heyətlə komplektləşdirilməsini həyata keçirməkdir. Əvvəllər hər hansı rayon üzrə tibb müəssisəsində ixtisaslaşmış tibb mütəxəssisinə ehtiyac yarandığında onun digər xəstəxanalardan konsultant kimi cəlb olunması çətinlik törədirdi. Struktur dəyişikliyi isə vətəndaşlara çoxprofilli xidmət göstərməyə imkan verir, tibb personalının tibb müəssisələri üzrə düzgün paylanılmasına şərait yaradır. Belə ki, müəssisələrin kadr ehtiyacı qiymətləndirilir və ehtiyac yarandığı təqdirdə ixtisaslı həkimlərin işə cəlb olunması təmin olunur. Əgər müəyyən ərazi üzrə bir tibb müəssisəsində ixtisaslı həkim digərindən çox olarsa, həmin şəxs ehtiyac olan yerə təyin olunur”.\nA.Nəsirovun sözlərinə görə, tibb mərkəzlərinin yaradılması xəstələrə Bakının ətraf rayonlarından uzaq məsafə qət edib mərkəzə gəlmədən öz inzibati əraziləri üzrə yerlərdə xidmət almalarına şərait yaradacaq: "Vətəndaşlar bu zaman vaxt itirmədən yaxın məsafədə yerləşən tibb müəssisəsinə müraciət edib rahat şəkildə tibbi xidmətdən yararlana biləcəklər. Beləliklə, islahatlar nəticəsində həm tibbi xidmətin keyfiyyəti artacaq, həm də onun əhali üçün əlçatanlığı təmin olunacaq”.\nNazir həbs olunan baş həkimin yerinə onu təyin etdi - FOTO\nFövqəladə Hallar Nazirliyinin (FHN) Modul Tipli Hospitalına yeni baş həkim təyin edilib. Fövqəladə hallar naziri general-polkovnik Kəmaləddin Heydəro...\nAzərbaycanda son sutkada 70 mindən çox insana vaksin vurulub\nAzərbaycanda son sutkada 72 301 nəfər vaksinasiya olunub. Sfera.az xəbər verir ki, bu barədə Nazirlər Kabineti yanında Operativ Qərargah məlumat yayıb. Gün ər...\nSəhiyyə sistemində həyata keçirilən islahatlar çərçivəsində İcbari Tibbi Sığorta üzrə Dövlət Agentliyi (Agentlik) tərəfindən Bakı şəhərinin rayonları üzrə 11 ti...\nYoluxma azaldı, ölənlərin sayı 10-a düşdü\nAzərbaycanda bu gün koronavirus infeksiyasına 432 yeni yoluxma faktı qeydə alınıb, 1024 nəfər müalicə olunaraq sağalıb və evə buraxılıb. Sfera.az xəbər...\nAzərbaycanda bu gün neçə nəfər koronavirusa yoluxub? - STATİSTİKA\nAzərbaycanda bu gün koronavirus infeksiyasına 2293 yeni yoluxma faktı qeydə alınıb, 2071 nəfər müalicə olunaraq sağalıb və evə buraxılıb. Sfera.az xəbər v...


Türkiyədən Rusiyaya meyvə-tərəvəz ixracı artıb - Report.az\nTürkiyədən Rusiyaya meyvə-tərəvəz ixracı artıb\n11 Fevral, 2015 14:21\nBakı.11 fevral. REPORT.AZ/ Türkiyədən Rusiyaya mal ixracartı azalıb.\n"Report" "Anadolu" Agentliyinə istinadən xəbər verir ki, 2014-cü ilin yanvarında Rusiyaya 466 milyon 153 min dollarlıq mal ixrac edilmişdisə, bu ilin yanvarında 32,45 % azlaraq, 314 milyon 901 min dollar təşkil edib.\nMəlumatda bildirilib ki, 2014-cü ilin yanvarında dünya ixracat bazarında Türkiyə 7-ci yerdə olub. Bu ilin eyni dövründə isə 9-cu yerə enib. Ötən ilin yanvar ayı ilə müqayisədə ölkənin ixracatı 9,8 % azalaraq, 10 milyard 803 milyon 970 min dollar olub.\nRusiyaya təzə meyvə və tərəvəz ixracatı isə ötən illə müqayisədə 40,4 % artıb. 2014-cü ilin birinci ayında 59 milyon 386 min dollarlıq meyvə-tərəvəz göndərildiyi halda, 2015-ci ilin yanvar ayında bu rəqəm 83 milyon 162 min dollar olub.


Görkəmli alimin 90 illik yubileyi qeyd olunub [YENİLƏNİB] - AZƏRTAC – Azərbaycan Dövlət İnformasiya Agentliyi\nBakı, 14 oktyabr, Maqsud Dadaşov, AZƏRTAC\nOktyabrın 14-də Azərbaycan Milli Elmlər Akademiyasının (AMEA) Mərkəzi Elmi Kitabxanasında (MEK) görkəmli alim, böyük elm təşkilatçısı, AMEA-nın həqiqi üzvü, Rusiya elmlər Akademiyasının müxbir üzvü, texnika üzrə elmlər doktoru, professor, Əməkdar Elm Xadimi, dövlət mükafatı laureatı Midhət Abasovun 90 illik yubileyinə həsr olunan tədbir keçirilib.\nAZƏRTAC xəbər verir ki, tədbiri açan AMEA-nın prezidenti, akademik Akif Əlizadə böyük alim Midhət Abasovun elmi və ictimai-siyasi fəaliyyəti haqqında danışıb, alimin neft və qaz yataqlarının işlənilməsinin nəzəriyyə və praktikası sahəsində çoxşaxəli fəaliyyətindən söz açıb. O, M.Abasovun Azərbaycanda elmi-ictimai düşüncənin formalaşmasında müstəsna rolunun olduğunu xüsusi vurğulayıb.\nTədbirdə görkəmli alimin şərəfli ömür yolundan danışan Azərbaycan Respublikası Dövlət Neft Şirkətinin birinci vitse-prezidenti, akademik Xoşbəxt Yusifzadə “Neft və qaz yataqlarının işlənilməsi sahəsində görkəmli alim” mövzusunda məruzə ilə çıxış edib. Diqqətə çatdırılıb ki, M.Abasovun müxtəlif illərdə əldə etdiyi bir çox elmi nəticələr əhəmiyyətli elmi nailiyyətlər kimi SSRİ-nin və Azərbaycanın elmlər akademiyalarının illik hesabatlarına daxil edilib. Alim Azərbaycanda bir sıra karbohidrogen yataqlarının ilk kəşfiyyatçılarından biri olub.\nQeyd edilib ki, M.Abasov 650-dən artıq elmi məqalənin, 16 monoqrafiyanın müəllifidir. Bir sıra beynəlxalq elmi forum, konfrans və simpoziumlarda iştirak etmiş alimin rəhbərliyi ilə 21 elmlər doktoru və 40 elmlər namizədi hazırlanıb.\nTədbirdə, həmçinin AMEA-nın müxbir üzvü Zöhhak Abbasovun “Neft və qaz yataqlarının işlənilməsi sahəsində akademik Midhət Abasovun elmi məktəbi və onun nailiyyətləri”, akademiyanın müxbir üzvü Qərib Calalovun “Akademik M.Abasovun Azərbaycanda neft-qaz yataqlarının hidroqazdinamikası elmi sahəsində yaratdığı elmi məktəb və onun nailiyyətləri” mövzusunda məruzələri dinlənilib.\nSonra Rusiya Təbiət Elmləri Akademiyasının vitse-prezidenti, texnika elmləri doktoru Əzizağa Şahverdiyev, yazıçı Seyran Səxavət və başqaları alimlə bağlı xatirələrini bölüşüblər, M.Abasovu təkcə böyük alim deyil, həm də böyük insan kimi xarakterizə ediblər.\nSonda mərhum alimin ailəsi adından çıxış edən oğlu Teymur Abasov atasının xatirəsinə göstərilən hörmət və ehtirama görə tədbirin təşkilatçılarına və iştirakçılarına minnətdarlığını bildirib.\nAZERTAG.AZ :Görkəmli alimin 90 illik yubileyi qeyd olunub [YENİLƏNİB]\nAMEA ilə “Thomson Reuters” agentliyi arasında əməkdaşlığa dair müqavilə imzalanıb VİDEO\nAMEA-da görkəmli alimin 90 illik yubileyi qeyd olunub


00:02 23 Oktyabr 2021\nHələ on-on iki yaşlarından əsl “adı unudulmuş” səsin sahibinin anadan olmasından 120 il keçir\n“Xan” ləqəbinin verilməsi\n1901-ci il avqustun 20-də anadan olmuş, səsin və musiqinin xanı kimi tanınmış İsfəndiyar Aslan oğlu Cavanşirov Şuşada, muğam beşiyinin bünövrəsini qoymuş məşhur Cavanşirlər sülaləsinin nəsil daşıyıcılarından idi.\nSovet hakimiyyəti digər bəylər və xanlar kimi, onun babası Aslanın da Şuşadakı mülkünü müsadirə edib, özünü doğma yurdundan didərgin salmışdı. Bundan sonra Aslan bəy Bərdədə məskunlaşmalı olmuşdu.\nOnun səsinin cilalanmasında, ümumiyyətlə, bu sənətə gəlişində Segah İslamın xüsusi əməyini ustad xanəndə xatirələrində də bildirib. “Xan” ləqəbinin ona verilməsi də maraqlı bir hadisə ilə bağlıdır. Segah İslam səsini bəyənib şəyird götürdüyü İsfəndiyarı özü ilə Ağdamın Novruzlu kəndində keçirilən məclislərin birinə aparıb. Məclis başlanmamış ev sahibi xanəndə İslamın arzusu ilə qrammofonu qurub. Təbrizli Əbülhəsən xanın ifasında “Kürd-Şahnaz”ı dinləyiblər. Bu məşhur xanəndənin səsinin məclis əhlini xəyallara qərq etdiyi anlarda ustad üzünü şəyirdi İsfəndiyara tutaraq deyib:\n- Bəlkə, sən də bizim üçün bir “Kürd-Şahnaz”ı oxuyasan?\nHələ sənət meydanında ilk addımlarını atan İsfəndiyar bu təklifdən tutulub. Xeyli fikirləşməli olub. 12 yaşından saatlarla Cabbar Qaryağdıoğlunun, Seyid Şuşinskinin, Əbülhəsən xanın vallarını oxudub diqqətlə qulaq assa da, onları hətta əməlli-başlı təqlid etsə də, tərəddüd içərisində qalıb. Amma ustadın təklifinə yox deməyə də cürət etməyib. Məclis əhli İsfəndiyarın ifasında “Kürd-Şahnaz” muğamını dinləyib. Muğamın zil hissəsində hamı çaş-baş qalıb. Yerbəyerdən “əhsən” sədaları ucalıb və “əsl Xan bu imiş ki...”, - deyiblər.\nŞəyirdinin bu məharəti ustadı vəcdə gətirib, elə oradaca ona xeyir-dua verib: “Bu gündən sən oldun Xan Şuşinski”...\n“Şuşanın dağları...” mahnısının sözləri də Xan əminindir\nXan Şuşinski təkcə muğam ustası olmayıb, o, eyni zamanda, həm şeir yazır, həm də mahnı bəstələyirmiş. Uzun müddət onun bəstələri xalq mahnısı kimi təqdim edilib. Bir çox hallarda xalq mahnısı kimi təqdim olunan “Qəmərim”, “Şuşanın dağları...”, “Ay gözəl”, “Al yanağında”, “Məndən gen gəzmə”, “Gözəl yarım”, “Ölürəm”, “Dağlarda çiçək...”, “A ceyran bala”nın müəllifi Xan Şuşinskidir. Onu da əlavə edək ki, “Şuşanın dağları...” mahnısının sözləri də Xan əminindir.\nSəsinə İlahinin əmanəti kimi baxan Xan Şuşinski hələ gənclik illərindən ona verilən yüksək adın - “Xan”ın şərəfini qoruyub. Daim səsinin sehrinə düşdüyü və özünə ustad bildiyi təbrizli Əbülhəsən xanla Xan Şuşinski 1944-cü ildə görüşüblər. Ustad xanəndənin yaddaşına yazılan xatirələrdən biri də Əbülhəsən İqbal Soltanın onunla yaxından maraqlanması və “Qrand hotel”də şərəfinə qonaqlıq verməsi olub.\nXVIII əsrdə yaşamış Qarabağın məşhur xanəndəsi Mirzə Hüseynin adı ilə bağlı yaranan segah “Mirzə Hüseyn” adlanır. Xan Şuşinskini də segahın həmmüəllifi sayırlar. Ona görə ki, sonralar bu segaha Xan Şuşinski “Manəndi müxalif” şöbəsini əlavə edib.\nMaraqlı məqamlardan biri də odur ki, Xan Şuşinski Üzeyir bəy Hacıbəylidən başqa heç bir bəstəkara müraciət etməyib. Bunun əsas səbəbi Üzeyir bəyin Xan Şuşinskinin ifasında öz mahnılarını dinləməsindən xüsusi zövq alması imiş. Xan Şuşinskinin ifasında səslənən “Qaragöz” mahnısı isə dahi bəstəkarın daha çox xoşladığı mahnılardan biri olub. 1926-cı ildə bəstələnən bu mahnı ilk dəfə Xan Şuşinskinin ifasında səslənib.\n“Havalansın Xanın səsi...”\nXan Şuşinskinin özünün sevdiyi “Qarabağ şikəstəsi” idi. Ona görə də daha çox onu oxuyardı. Şikəstə ondan əvvəl məclisdə neçə dəfə ifa olunursa-olunsun, Xan Şuşinski bütün çıxışlarında birinci sevimli muğamını təqdim edərdi. Deyirlər ki, bu, çox təbii qarşılanırmış.\nO, bütün muğamları məharətlə ifa edirdi. Ritmik muğamları isə qeyri-adi bir ustalıqla oxuyar, dinləyicidə böyük ruh yüksəkliyi yaradardı. Azərbaycan musiqi tarixinin əvəzsiz korifeyi sayılan Xan Şuşinskinin səsinin yadigarı kimi onun 40 saatlıq lent yazısı qalıb.\nXan Şuşinskinin ömrü onun səsi, nəfəsi ilə cilalanmış muğamlarımız qədər əbədiyaşardır. 1979-cu il mart ayının 18-də dünyadan bir xan köçsə də, qəlblərdə yaşayır...\nYeri gəlmişkən qeyd edək ki, 1943-cü ildə Azərbaycanın Xalq artisti adına layiq görülmüş, müstəsna fitri istedadlı, geniş diapazonlu, gur və məlahətli səsi, yüksək ifaçılıq mədəniyyəti sayəsində Xan Şuşinski hələ gənclik illərindən şöhrətin zirvəsinə ucalıb.\nBioqrafiyasına yazılanlara bir daha nəzər saldıqda görürük ki, yaradıcılığında “Mirzə Hüseyn”, “Şahnaz”, “Qarabağ şikəstəsi”, “Kürd-Şahnaz”, “Rast”, “Bayatı-Şiraz”, “Qatar”, “Cahargah”, “Mahur”, “Heyratı”, “Şur” kimi muğam və segahlar əsas yer tutur.\nUstad xanəndənin yaradıcılığına həsr olunmuş bir çox filmlər də var: “Muğamat var olan yerdə”, “Muğamlar”, “O olmasın, bu olsun”, “Bakı bağları: Buzovna”, “Biz qayıdacağıq”, “Havalansın Xanın səsi”, “Mədəniyyət salnaməsi: Əbülfət Əliyev”, “Özgə ömür”, “Prima”, “Qızıl Fonddan seçmələr”, “Səs”...\nBir vaxtlar sədaları Şuşadan, İsa bulağından, Turş sudan, Cıdır düzündən gələn, bir sözlə, aranlı-dağlı cənnət-misal Qarabağımızın azman və ölməz sənətkarlarının duyğularımıza sığal çəkən səslərini lent yazılarından eşidir və kövrəlirdik. Xan əminin “Qarabağ şikəstəsi”, “Şur”u, “Cahargah”ı hopmuş qayalardan xınalı kəklikləri 30 il perik düşsə də, bulaqların gözü tutulsa da, cığırları ot bassa da, el yaylağa qalxa bilməsə də, Topxanada xanələr qurulmasa da, ruhumuzda, canımızda bir məhəbbət yaşayırdı: torpağa, yurda, doğma ellərə qayıdış həvəsi, mübarizlik, dönməzlik və əyilməzlik...\nBudur, Cıdır düzü bu il yenidən “Xarıbülbül” beynəlxalq musiqi festivalına sinə açdı, meydan verdi: Şuşa əvvəlki növrağına qayıtdı. Xan əminin ruhu dolaşan qayalarda yenə də həsrəti çəkilən doğma səslər, nəfəslər duyuldu. Ruhunuz şad olsun, Şuşanı könül şüşəsi kimi tanıdanlarımız...


Heykəl məhbusu kimi tanınan azərbaycanlı fəal Bayram Məmmədovun İstanbulda baş vermiş müəmmalı ölümü Türkiyə parlamentində müzakirə olunub.\nTəşəbbüslə çıxış edən müxalif Xalqların Demokratik Partiyasının (HDP) İzmir deputatı Murat Çepni bunları bildirib:\n“Məmmədovun ölümündən 10 gün öncə onunla birlikdə eyni cinayətdən mühakimə olunmuş dostu Qiyas İbrahimov heç bir səbəb göstərilmədən deportasiya olunub və bir daha Türkiyəyə daxil ola bilməyəcəyi özünə bildirilib. Bayramın atası Fərman Məmmədov oğlu ilə sonuncu dəfə 1 may 2021-ci il tarixində danışdığını və onun bir həftə ərzində Bakıya gəlməyi planlaşdırdığını açıqlayıb. Yaxınları üstəlik Məmmədovun MİT tərəfindən izləndiyini, daha əvvəl İstanbul hava limanında vəzifəli şəxs tərəfindən sorğuya çəkildiyini də bildirirlər”.\n“Bayram Məmmədov Azərbaycan ictimaiyyətinin yaxından tanıdığı və xarici ölkələrdə fəaliyyəti təqib edilən bir insan haqları müdafiəçisi olduğu; Azərbaycan mətbuatında dərc olunan xəbərlər və Emniyyet Müdürlüyünün (Polis İdarəsi) hadisəni intihar, sonra da qəza olaraq açıqlamasından irəli gələrək, hadisənin üstünün örtülməyə çalışıldığı təəssüratı yaranıb”, – deyən Çepni bildirib ki, Məmmədovun ölümü ilə bağlı ətraflı araşdırma aparılaraq, şübhələrin aradan qaldırılması gərəkdir.\nDeputat Çepni Bayram Məmmədovun ölüm şəraitinin və səbəblərinin aydınlaşdırılması ilə bağlı Türkiyə daxili işlər naziri Süleyman Soyluya doqquz sualdan ibarət sorğu ünvanlayıb. Sorğuda gəncin ölümünün ətraflı araşdırılması üçün Azərbaycan höküməti ilə danışıqların, əməkdaşlığın aparılıb-aparılmadığı haqda sual da yer alıb.\nBir müddətdir ki, təhsil səbəbilə Türkiyədə yaşayan gənc fəal Bayram Məmmədovla mayın 2-dən etibarən əlaqə kəsilib. Mayın 5-də onun İstanbulda dənizdən ölü tapılması haqda məlumat verilib.\nRəsmi açıqlamaya görə, Bayram Məmmədov mayın 2-də Kadıköy Moda sahilində oturarkən başmağı dənizə düşüb, onu götürmək üçün suya atılan gənc bir müddət üzdükdən sonra gözdən itib. Sahil mühafizə xidmətinin əməkdaşları hadisə yerinə gəlib, bir qədər aralıda onun cansız bədənini sudan çıxarıblar. Üzərində sənədi olmadığı üçün kimliyi naməlum şəxs kimi morqa yerləşdirilib.\nYaxın dostlarının axtarışı nəticəsində tapılan meyitin Bayram Məmmədova məxsus olduğu müəyyən edilib və üzərində məhkəmə-tibbi ekspertiza aparılandan sonra ailəsinə təhvil verilib. Bayram Məmmədovun cənazəsi mayın 9-da Bakıya gətirələrək burada dəfn edilib.\nƏsassız intihar iddiaları\nAzərbaycanda hakimiyyətyönlü media Türkiyədən rəsmi açıqlama gəlmədən hadisəni intihar kimi qələmə verib.\nHalbuki Bayram Məmmədov Böyük Britaniya universitetlərindən birində stipendiya qazanmışdı və yaxın zamanda təhsilini orada davam etdirməyi planlaşdırırdı. Bir gün öncə atası ilə son telefon danışığında isə Bayram bir həftə ərzində Bakıya gələcəyini bildirib. Dostları və doğmaları Bayram Məmmədovun intihar etdiyinə qətiyyən inanmır.\nHadisə ilə bağlı qaldırılmış cinayət işində də hadisə “intihar” kimi yox, şübhəli ölüm kimi təsbit edilib.\n“Mühafizə xidməti əməkdaşları öz ifadələrində də Bayram dənizdə boğulmağa başlayarkən onlar qurtulması üçün ona müəyyən yol göstərdiklərini, Bayramın da buna cavab verdiyini, qurtulmağa çalışdığını, amma təəssüf ki, bacara bilmədiyini deyiblər. Yəni bu hadisənin intihar olmadığı artıq dəqiqdir”, – Bayram Məmmədovun ölümü ilə bağlı ailəsinin vəkili Çiydəm Akbulut bildirib.\nVəkilin sözlərinə görə, sahildə vəzifə başında olan mühafizə əməkdaşlarının öz ifadələrinə görə, “üzə bilmədikləri üçün” Bayramı xilas etməkdən ötrü suya atılmadıqları və sadəcə, sahildən sözlü yardım etməyə çalışdıqları da məsələnin şübhəli tərəflərindən biridir.\nAkbulut onu da qeyd edib ki, hələlik Bayram Məmmədovun dənizdə boğulduğu sahildəki mühafizə kameralarının görüntüləri və cəsəd üzərində aparılmış məhkəmə-tibbi ekspertizasının rəyi onlara təqdim olunmayıb.\n“Ekspertiza rəyinin açıqlanmasının üç-dörd ay çəkəcəyi də bildirilir”, – Çiydəm Akbulut əlavə edib.\nAzərbaycan və Türkiyədə gənc fəallar sosial şəbəkələrdə Bayram Məmmədovun ölümünün aydınlaşdırılması üçün #BayramaNeOldu kampaniyasını davam etdirirlər.\nBayram Məmmədov kimdir?\nBayram Məmmədov 2016-cı ildə Qiyas İbrahimovla birlikdə həbs edildikdən sonra tanınıb. Onlar eks-prezident Heydər Əliyevin doğum günü və bunun şərəfinə hər il qeyd olunan “Gül bayramı” ərəfəsində H.Əliyevin heykəlinin üzərinə “Qul bayramınız mübarək” sözlərini yazmışdılar.\nBundan dərhal sonra narkotik alveri ittihamı ilə həbs olunan fəallar 10 il müddətinə azadlıqdan məhrum edilmişdilər. Həbsdə olduqları müddətdə hər iki gənc ağır işgəncələrə məruz qalıb.\nAmma həmin ildən etibarən Azərbaycanda hər il milyonlarla manat büdcə vəsaiti hesabına keçirilən “Gül bayramı” ləğv edilib.\nBayram Məmmədov və Qiyas İbrahimov 2019-cu ildə əfv fərmanı ilə azadlığa buraxılıblar. Hərçənd azadlığa buraxılandan sonra da bir neçə dəfə qısamüddətli həbs yaşayıblar.\n30 sutkalıq həbs olunmuş azərbaycanlı fəal və vicdan məhbusu işgəncələrdən şikayət edir\nQiyas İbrahimova polis xəbərdarlıq edib ki, onu prezidentin “fanatlarından” qoruya bilməyəcəklər


Sumqayıtda karton kombinatında yanğın – Səhifə 308323 – Yenicag.Az\nAna Səhifə Hadisə Sumqayıtda karton kombinatında yanğın\nXəbərlər Departamenti – May 20, 2019 - 01:18\nSumqayıt şəhərində axşam saatlarında yanğın hadisəsi baş verib.\nYenicag.az ONA-ya istinadən xəbər verir ki, yanğın Bakı-Quba yolunun 45-ci kilometrliyində Sumqayıt şəhərinin Hacı Zeynalabdin Tağıyev qəsəbəsində yerləşən Kağız və Karton İstehsalat Kombinatında qeydə alınıb.\nÜmumi sahəsi 5000 kvadratmetr olan kombinatın 500 kvadratmetr ərazidə yerləşən istehsal sahələrindən birində 200 kvadratmetr ərazidə karton məmulatları yanıb.\nDərhal hadisə yerinə Sumqayıt Dövlət Yanğından Mühafizə İdarəsinin 3 yanğınsöndürən avtomobili və canlı qüvvəsi cəlb edilib. Yanğın söndürülüb və digər ərazilərə keçməsinin qarşısı alınıb.


“SƏLİS Könüllüləri” İctimai Birliyinin təsis konfransı keçirilib\nLent.az xəbər verir ki, Prezident yanında Qeyri-Hökumət Təşkilatlarına Dövlət Dəstəyi Şurasının sədri, deputat Azay Quliyev konfransda çıxış edərək bildirib ki, “SƏLİS Könüllüləri” İctimai Birliyi Azərbaycan Respublikasının Prezidenti cənab İlham Əliyevin ölkəmizdəki könüllü təşkilatlarının fəaliyyətinin təkmilləşdirilməsi, Azərbaycanın ictimai həyatında fəallığının artılımasına dair çağırışlarını və müvafiq tapşırıqlarını rəhbər tutaraq Şuranın təşəbbüsü ilə yaradılıb. 2020-ci ilin fevral ayından etibarən “SƏLİS Könüllüləri” İctimai Birliyinin Təşkilat Komitəsi fəaliyyət göstərir.\nAzərbaycan Respublikası Gənclər Fondunun icraçı direktoru Farid Jafarov konfransda çıxış edərək dövlət gənclər siyasətinin prioritetlərindən danışıb. Fərid Cəfərov Azərbaycanda gənclərin hərtərəfli inkişafı üçün yaradılan şəraitin Avropada nümunəvi model olduğunu bildirib. İcraçı direktor ölkəmizdə böyük vüsət alan könüllülük hərəkatının sıralarının 2020-ci il “Könüllülər ili” çərçivəsində daha da genişlədiyini və könüllülərin pandemiyaya qarşı mübarizədə də ön sıralarda yer aldığını deyib. Fərid Cəfərov bu günlərdə könüllülər təşkilatlarının fəaliyyətinin koordinasiyasının təşkili məqsədi ilə Azərbaycan Könüllü Təşkilatları İttifaqının yaradıldığını bildirərək Gənclər Fondunun bu sahədə çalışan təşkilatlara dəstək verəcəyini bildirib.


“Şamaxı”nın sabiq futbolçusu azərbaycanlı xanımla Kamerunda toy etdi – VİDEO – Medianews\n“Keşlə”nin (indi “Şamaxı” adlanır) sabiq hücumçusu Anatoli Abanq özünə Kamerunda toy edib.\nMsport.az xəbər verir ki, paytaxt Yaounde şəhərində keçirilən məclisdə futbolçunun yaxınları iştirak ediblər. Qeyd edək ki, Abanq azərbaycanlı Adelya xanımla ailə qurub. Cütlük hücumçu hələ “Keşlə”də çıxış edərkən Bakıda da toy məclisi qurmuşdular.\n25 yaşlı forvard hazırda Birləşmiş Ərəb Əmirliyinin “Əl Bataeh” klubunda forma geyinir.\nCütlüyün bir övladı var.\nVladiqafqazda ermənilər polisin gözü qarşısında qətl törətdilər - VİDEO\nTarix açıqlandı: İyunun 13-ü saat 11:00-dan etibarən...\nXatirə efirə çıxmama səbəbini açıqladı - Həll olsun, atılacağam səhnəyə...


Vüqar Nadirov “Qarabağ”ın şansını dəyərləndirdi\n26 Aprel 17:44\nFUTBOL xəbərləri 26 Aprel 17:44\n“Qəbələ” ilə matçda demək olar ki, tək qapı oynadıq. Əldə etdiyimiz qol imkanlarından istifadə edə bilmədik”. Bu sözləri apasport.az saytına açıqlamasında Ağdamın “Qarabağ” klubunun futbolçusu Vüqar Nadirov deyib.\nZədəli olduğu üçün son qarşılaşmalarda forma geyinə bilməyən 23 yaşlı hücumçu əsas heyətdəki yerini qaytaracağını düşünür. “Qəbələ” ilə oyunun son 6 dəqiqəsində meydanda olan Nadirov yavaş-yavaş zədəsini bərpa etdiyini bildirib: “Bildiyiniz kimi, zədəli olduğum üçün milli komandanın seleksiya xarakterli təlim-məşq toplanışında iştirak edə bilmədim. Bununla bağlı baş məşqçi Berti Foqtsla söhbətim oldu. Məni anlayışla qarşıladı. Dedi “get klubunda zədəni tam bərpa et”. Artıq özümü yaxşı hiss edirəm. Əsas heyətdəki yerimi qaytarmaq üçün səylə çalışıram”.\nZədəli olduğu üçün millinin toplanışında iştirak etməyən, ancaq “Qarabağ”ın ev oyununda forma geyinən Vüqar bunu təbii qarşılayır: “Qəbələ” ilə oyunda tam hazır olmasam da, məşqçilər və özüm çox istəyirdim ki, meydana çıxım. Düşünmürəm ki, bu gələcəkdə mənə problem yaratsın. Çünki zədəli olduğumu və məşqlərdə iştirak edə bilməyəcəyimi baş məşqçiyə demişdim”.\nFutbolçu komandasının medallara olan iddiasından danışaraq, az da olsa çempionluq şanslarının qaldığını vurğulayıb: “Çempionat oyunlarını bilmək olmur. Hər nəticə qeydə alınır. Kim deyə bilərdi ki, son oyunlarda heç-heçə qeydə alınacaq? Bəlkə qarşıdakı turlarda rəqiblər xal itirdi? Düzdür, çempionluq şansımız elə də yüksək deyil. Ancaq çalışacağıq ki, avrokuboklara vəsiqə qazanaq”.


"Azərbaycanda fermerlərin təhsil səviyyəsi qənaətbəxş deyil" » Etatist.com internet qəzeti\n"Biz Azərbaycandan xeyli aşağı səviyyəli ölkələrə baxanda görürük ki, onların texnologiyaya çıxışı daha asandır"\n"Azərbaycanda kənd təsərrüfatında interfeyslərdən daha az istifadə olunur".\nAPA-Economics xəbər verir ki bunu "Kənd yerlərinin inkişafı və Kənd Təsərrüfatı" mövzusunda müzakirələrdə Dünya Bankının nümayəndəsi Julian Lampetti deyib.\nJ. Lampetti qeyd edib ki, kənd təsərrüfatında interfeyslər çox sadə olmalıdır. “Biz Azərbaycandan xeyli aşağı səviyyəli ölkələrə baxanda görürük ki, onların texnologiyaya çıxışı daha asandır. Və mən düşünürəm ki, onlar Avropa səviyyəsinə daha tez çatacaqlar. Azərbaycanda güman edirəm ki, fermerlərin təhsilinin aşağı olması interfeyslərdən daha az istifadə ilə nəticələnir,” – deyə J. Lampetti bildirib.


Qadın bədəninin ən əhəmiyyətli hissəsi | Qadın | Kayzen\n28 fevral 2019, 13:05\n— zərif, yumşaq, elastik;\n— seksual, cazibədar;\n— asan hamilə qalır və hamiləlik dövrü asan keçir;\n— doğuş rahat keçir (travmalarsız və doğuşdan sonra qarında heç bir çat izi qalmır);\n— öz gücünə arxayın və sakitdir;\n— həyat doludur, ondan sanki ana torpaq tərəfindən verilən həyat enerjisi axır;\n— o, insanlarla ünsiyyətdən və seksual yaxınlıqdan həzz alır;\n— o, təbii hadisələr ilə təbiət arasında əlaqəni hiss edir və ondan gücü alır.\nAmma belə qadınlar azdır, enerji mütəxəssisləri iddia edir ki, qadınların 80 faizinin bədənində müxtəlif dərəcəli qasıq bloku mövcuddur. Çünki qızlara uşaqlıqdan bəri qarını içəri çəkərək oturmaq öyrədilir.\nBəs bu, hansı fəsadlara səbəb olur:\n— enerjinin yuxarı mərkəzlərdə bloku;\n— dərindən rahatlaşa bilməmək;\n— təngnəfəslik və bütün bədən vasitəsilə nəfəs ala bilməmək;\n— qadın xəstəlikləri;\n— ağrılı mensturasiya\n— şiddətli qorxu və narahatlıq hissi;\n— heç nədən zövq ala bilməmək;\n— öz təbiətini qəbul edə bilmək və tükənmə;\n— sərtlik, sümük zəifliyi və elastikliyin olmaması;\n— gərgin qarın = gərgin həyat;\n— kişi keyfiyyətlərinin formalaşması və s.\nQarındakı blokların bir neçə səbəbi var. Bunlardan ən əsası ana ilə əlaqədir. Başlanğıcda biz anaya qarında yerləşən göbək kordonu ilə bağlanırıq. Ananın hamiləlik zamanı keçirdiyi bütün duyğuları və dünyaya dair bütün məlumatları biz bu yolla qazanırıq. Əgər ana hamiləlikdə qorxu keçiribsə, ümumiyyətlə, özünü dünyaya uşaq gətirməyə hazır hiss etməyibsə, ehtimal ki, uşaq da həyatdan zövq ala bilməyəcək, özünü qəbul etməkdə çətinlik çəkəcək və sevinməyəcək. Çünki həyatındakı ən önəmli insan – anası onun varlığına sevinməyib. Bir çox qorxu, kompleks və bloklar uşağa məhz anadan ötürülür. Odur ki, bir çox qadın anadangəlmə gücünü itirir.\nOdur ki, öz üzərində işləmək üçün anadan başlayın. Ananı və qarnınızı (Həyatınızı və təbiətinizi) qəbul edin və özünüzü sevin! Sakit musiqinin sədaları altında gözlərinizi yumub özünüzü ananızın qarnında, göbək kordonu ilə ona bağlı olduğunuzu, bütöv, ayrılmaz tellərlə bir-birinizə bağlandığınzı və ürək səsini dinlədiyinizi təsəvvür edin. Bu, ruhunuzun ən xoş musiqisi olacaq…\nHəqiqətdə belə olmasa da, ananızın hamilə ikən xoşbəxt olduğunu və gəlişinizə ürəkdən sevindiyini təsəvvür edin. Bədəninizin və həyatınızın ən dərin əlaqəsi sayılan göbək kordonu üzərində meditasiya edin. Qəbul edin ki, siz birsiniz. Bir anda nəfəs alın, birlikdə mövcud olun. O, sizi sevir və qoruyur. Həyatınızı qidalandırır. Nəfəs alın və ayrılmaz əlaqəni hiss edin. Ağlamaq istəyə bilərsiniz, bu, yaxşıdır. Özünüzü saxlamayan ağlayın, qorxu bu yolla sizi tərk edir, yerində isə doğmalıq kimi ülvi hisslər doğulur. Bu meditasiyanı ananın övladı, onun bir hissəsi, qanı və canı olduğunu qəbul edənə qədər təkrarlamaq lazımdır. Bu yalnız əlaqələri möhkəmləndirməyəcək, sizə həm də sülh və rahatlıq gətirəcək.\nQarın rahat olduqda, enerji sərbəst şəkildə bütün enerji mərkəzlərini qidalandıraraq yuxarı qalxır və qadının bütün bədənini təmin edir. Məhz bu səbəbdən bir çox xalqların milli adət-ənənələrində ətəyin qadın həyatında rolu xüsusidir. Məsələn, Azərbaycanda tuman, Rusiyada sarafan, Hindistanda — sari, Asiyada enli ətək, şalvar və tunika. Belə paltarlarda enerji bədənə asanlıqla daxil olaraq pəncənin hesabına daha da artır.\n— Qarını lənətləyərək vurmaq. Bu, aşağı mərkəzlərdəki enerjini blok edərək yuxarı çakraları enerjidən məhrum edir;\n— Qasıq nahiyəsini göstərən paltar geymək qəbuledilməzdir. Dediyimiz kimi qadın enerjisi bu nahiyədə toplanır və bir qadın bunu hər kəsə göstərsə, o zaman tez tükənir.\n— Bədəni sıxan və arıq göstərən dar paltarlar geymək də doğru deyil, bu, bədəndə gərginlik yaradır və enerji bədəndə kişi tipinə uyğun hərəkət edərək qadın kişi xüsusiyyətlərini formalaşdırır.\n, qadın şarmı


Yeni tanışlıq zamanı...\nMövzu: Yeni tanışlıq zamanı... C. Noy. 14 2008, 17:16\nÜmumiyyətlə yeni insanlarla tanış olarkən, fərqi yoxdur işdə yerində, məktəbdə, universitedə, qonaqlıqda və s. kimi yeniliklərin çox olduğu yerlərdə insanlarla münasibət yaratmağınızda problem olurmu, əgər olmursa bunu necə edirsiniz? Bir sözlə münasibət qurarkən nələri əsas tutursunuz, yoxsa buna heç cəhd göstərmirsiniz?\nMövzu: Geri: Yeni tanışlıq zamanı... C. Noy. 14 2008, 17:38\nDüzünü desəm münasibət qurmağı nadir hallarda bacarıram,bir az çəkinirəm ama səbəbini bilmirəm\nAma bir insana qanım qaynadısa onunla necə olur olsun münasibət qururam.Əvvəlcə yaxınlaşıram adını soruşuram ardı öz-özünə gəlir (=\nƏgər kimnənsə xoşum gəlmirsə həmin insanla münasibətim çox çəkmir\nMövzu: Geri: Yeni tanışlıq zamanı... C. Noy. 14 2008, 18:04\nDeyilenlere gore men cox istiqanliyam.hamiya tez qaynayib qarisiram...Xosum gelmeyen adamla elaqe qurmaga hec cehd de gostermirem\nMövzu: Geri: Yeni tanışlıq zamanı... B.e. Noy. 24 2008, 09:17\nmene biri xow tesurat bagiwlayirsa wirin dilmi iwe saliram ))) oglanlara aid deil bu tebii cunki sevdiyim vay ))) ama xasiyetcen men utancaq biriyem yeniki cox kollektivde olurki qariwmiram kenarda otrub baxiram ele ((( ama eyni zamanda diqqet merkezinde oluram hemwe ))\nMövzu: Geri: Yeni tanışlıq zamanı...


Panasonic Yaponiyada rəqəmli Belosnejka güzgüsü quraşdırıb | Chip.az\nPanasonic Yaponiyada rəqəmli Belosnejka güzgüsü quraşdırıb\nYaponiyanın "Panasonic" şirkəti tərəfindən "KOSE" kosmetika mağazasında quraşdırılmış "ağıllı" güzgü ziyarətçilərə dəriyə qulluq üzrə fərdiləşdirilmiş tövsiyələr verir. Güzgünün daxilinə insanın üzünü skan edən, nəticə və tövsiyələri güzgünün səthinə çıxaran sensorlar quraşdırılıb.\nChip.az ictnews.az-a istinadən bildirir ki, mühəndislər öz hazırlamasını "Belosnejka güzgüsü" adlandırıblar. Kontaktsız sensorlar dərinin vəziyyətini qiymətləndirir, iltihab, qırış, məsamə və ton pozuntularını aşkar edir. İstehsalçıların iddiasına görə, təhlilin dəqiqliyi tibbi aparatla müqayisə edilə bilər.\nBundan sonra kompüter alqoritmləri insan sifətinin təxminən 500 min təsvirini formalaşdırır və bəzi variantları güzgüdə əks etdirir. Müştəri həmin variantlar əsasında özünün "mükəmməl sifət"ini seçə bilər. Müştərinin seçimi əsasında sistem dəriyə fərdi qulluq vasitələrini seçəcək və ona "ideal" görünüşə yaxınlaşmağa kömək edəcək kosmetik prosedurları təklif edəcəkdir.\nKənd təsərrüfatı bəşəriyyətin ilk innovasiyasıdır - İnam Kərimov\nBütün funksiyalara sahib kiçik ölçülü qaraciyər istehsal olundu\nYaranı sağaltmaq üçün bədən temperaturunu istifadə edən bint hazırlanır


Eldəniz Səlimovdan – XAÇMAZLA BAĞLI ÖNƏMLİ TƏKLİFLƏR – EtikXəbər\nEldəniz Səlimovdan – XAÇMAZLA BAĞLI ÖNƏMLİ TƏKLİFLƏR\nÖtən həftə Milli Məclisin (MM) komitələrinin hərtərəfli və geniş müzakirələrindən keçirilən ölkənin ali maliyyə sənədi-2020-ci ilin büdcə zərfi artıq iki gündür hökumət üzvlərinin iştirakı ilə parlamentin plenar iclas(lar)ında müzakirə olunur. Hesab edirəm ki, dövlət büdcəsi ölkə Prezidenti cənab İlham Əliyevin tapşırıq və tələblərinə uyğun olaraq çox mükəmməl və peşəkar şəkildə hazırlanıb. Büdcə zərfi hər gün, hər saat, hər an inkişaf edən Azərbaycanın reallıqlarına, ölkənin inkişaf templərinə və hədəflərinə tam cavab verir. Belə ki, 2020-ci ilin dövlət büdcəsinin gəlirləri 24 milyard 134 milyon manat, xərcləri isə 26 milyard 913 milyon manat, icmal büdcənin gəlirləri isə 27 milyard 533 milyon manat təşkil edəcək. 2020-ci il üçün icmal və dövlət büdcəsinin gəlirləri hesablanarkən neftin bir barrelinin qiyməti 55 ABŞ dollarına bərabər götürülüb.\nEtikxeber.az xəbər verir ki, bunu 2020-ci ilin büdcə zərfi ilə bağlı fikirlərini açıqlayan millət vəkili Eldəniz Səlimov deyib.\nO, qeyd edib ki, eyni zamanda, dövlət büdcəsinin gəlirlərinin tərkibində neft gəlirləri 56,1 faiz və ya 13,5 milyard manat, qeyri-neft gəlirləri 43,9 faiz və ya 10,6 milyard manat nəzərdə tutulur. Vergi orqanlarının xətti ilə dövlət büdcəsinə 7 milyard 875 milyon manat daxilolma nəzərdə tutulur ki, bu da cari illə müqayisədə 559 milyon manat və ya 7,6 faiz çoxdur.\n“Gömrük orqanlarının xətti ilə büdcəyə 4 milyard manat, yəni 2019-cu ilə nisbətən 298 milyon manat və ya 8 faiz çox vəsaitin daxil olması proqnozlaşdırılır. Növbəti ildə Dövlət Neft Fondundan dövlət büdcəsinə 11 milyard 350 milyon manat və ya cari illə müqayisədə 14 milyon manat az transfert nəzərdə tutulur. Bununla yanaşı, icmal büdcəsinin gəlirləri 27 milyard 533 milyon manat təşkil edəcək. İcmal büdcə xərclərinin yuxarı həddi 29 milyard 488 milyon manat olacaq ki, bu da 2019-cu illə müqayisədə 2 milyard 117 milyon manat və ya 7,7 faiz çoxdur. İcmal büdcənin kəsiri 1 milyard 955 milyon manat və ya proqnozla nəzərdə tutulan Ümumi Daxili Məhsulun 2,3 faizinə bərabər olacaq. Həmçinin, proqnozlara görə, əsas iqtisadi göstərici olan Ümumi Daxili Məhsul (ÜDM) 3 faiz, o cümlədən qeyri-neft sektorunda yaradılacaq məhsul 3,8 faiz artacaq.\nBunun nəticəsində ÜDM-də qeyri-neft sektorunun payı 70 faizə yaxınlaşacaq. Hər il olduğu kimi, 2020-ci ilin dövlət büdcəsi də əhalinin sosial rifahının yüksəlməsinə, dövlətin milli təhlükəsizliyinin və müdafiə qabiliyyətinin güclənməsinə, iqtisadiyyata investisiya qoyuluşunun daha da artmasına, kənd təsərrüfatının stimullaşdırılmasına, dövlət borcu üzrə öhdəliklərin icrasına möhkəm maliyyə əsasları yaradır. Növbəti ilin dövlət büdcəsinin xərclərinin strukturunda diqqəti çəkən mühüm məqamlardan biri cari xərclərin həcminin artmasıdır. Belə ki, 2020-ci ildə cari xərclərin həcmi bu ilə nisbətən ciddi şəkildə, yəni 40 faizə yaxın artacaq. Ölkə üçün strateji sahələr olan təhsil xərcləri 38 faizdən çox, elm xərcləri 42 faiz, müdafiə və təhlükəsizlik xərcləri 21 faiz artırılacaq. Digər strateji sahələrdə də ciddi artımlar nəzərdə tutulur. Büdcə sənədlərindən göründüyü kimi, 2020-ci ilin büdcəsi də sosialyönümlü olacaq. Gələn il sosial müdafiə və sosial təminat xərcləri 31 faiz artırılacaq.\nNəticədə dövlət büdcəsinin xərclərində sosialyönümlü xərclərin xüsusi çəkisi 39 faizə yaxınlaşacaq.2019-cu ildə həyata keçirilmiş iki sosial paketin icrasının gələn il davam etdirilməsi üçün 4 milyard manatadək əlavə vəsait nəzərdə tutulub. Bununla belə, 2020-ci ildən icbari tibbi sığortanın tətbiqi ilə əlaqədar olaraq səhiyyə xərcləri 1 milyard 369 milyon manata çatdırılır. Məcburi köçkünlərin sosial müdafiəsinin gücləndirilməsinə və mənzil-məişət şəraitinin yaxşılaşdırılmasına göstərilən daimi diqqət gələn il də davam etdiriləcək. Bütün bunlar və büdcə layihəsində əksini tapan digər məqamlar bir daha ali maliyyə sənədinin necə mükəmməlliklə və peşəkarlıqla hazırlandığını, Azərbaycan xalqının və dövlətinin maraqlarına cavab verdiyini əyani şəkildə ortaya qoyur. Bunlar bir daha onu göstərir ki, ildən-ildən artan, böyüyən Azərbaycan büdcəsi ölkəni qarşısına qoyduğu bütün hədəflərinə bir-bir çatdırır və bundan sonra da çatdıracaq”-deyən miilət vəkili təmsilçisi olduğu rayonun-Xaçmaz bölgəsinin həllini gözləyən bəzi məsələlərini də dilə gətirib.\nEyni zamanda, Lacat kənd tam orta məktəbi 1970-ci illərin əvvəllərində inşa olunub ki, 840 şagirdtutumludur. Onun da əsaslı tikintisinə, yenidəqurulmasına ehtiyac yaranıb. Bununla belə, Xudat şəhərində 123 küçə və məhəllə movcuddur ki, onların da su va kanalizasiya xətlərinin çəkilməsinə boyük ehtiyac var”-deyə, E. Səlimov sözlərinə əlavə edib.\n“Yeni doğulan uşağa görə 500 manat verilsin” – ƏLİ MƏSİMLİ


Rusiya Azərbaycan kənd təsərrüfatı məhsullarının ixracı ilə bağlı razılığa gəlib [Video]\nSon günlər Azərbaycan kənd təsərrüfatı məhsulları mənşə ölkəsinin düzgün olmaması iddiası ilə Rusiyaya buraxılmırdı\nAzərbaycanda istehsal edilən kənd təsərrüfatı məhsullarının Rusiyaya ixracı zamanı yaranan problemlərin aradan qaldırılmasına dair iki ölkənin gömrük xidmətləri arasında razılıq əldə olunub.\nAzərbaycan Dövlət Gömrük Komitəsinin mətbuat xidmətinin məlumatına görə, son dövrlərdə azərbaycanlı fermer və sahibkarların Rusiyaya göndərdikləri kənd təsərrüfatı məhsullarının müxtəlif səbəblərdən geri qaytarılması və ya sərhəddə saxlanılması halları müşahidə olunub.\n“Qonşu ölkənin müvafiq orqanları hərəkətlərinə haqq qazandırmaq üçün azərbaycanlı fermerlərə malların sənədlərində mənşə ölkəsinin düzgün qeyd olunmadığını bildirir. Nəticədə isə qonşu ölkəyə ixrac olunan kənd təsərrüfatı malları ya geri qaytarılır, ya da uzun müddət sərhəddə yubadıldığı üçün məhsul keyfiyyətini itirir”, məlumatda qeyd edilir.\nAzərbaycan Dövlət Gömrük Komitəsinin Aydın Əliyevin Rusiya Federal Gömrük Xidmətinin rəhbərliyi ilə apardığı müzakirələrdən sonra məsələnin həlli istiqamətində razılıq əldə olunub.\nMətbuat xidməti bildirir ki, razılığa əsasən qisa zaman kəsiyində Azərbaycanda istehsal edilən kənd təsərrüfatı məhsullarının maneəsiz olaraq Rusiyaya göndərilməsi tam təmin olunacaq.\nYerli medianın məlumatlarına görə, problem Rusiya tərəfinin Türkiyə kənd təsərrüfatı məhsullarının ölkəyə girişinə qadağa qoymasından sonra yaranıb. Belə ki, Rusiya Azərbaycandan gedən kənd təsərrüfatı məhsullarının mənşəyi ilə bağlı setifikatlarının olmasına baxmayaraq, bəzi hallarda malların mənşə ölkəsinin Türkiyə olduğunu iddia edir.


“Qızıl medal qazanmağımla qürur duyuram” | Xalq Qəzeti\n“Qızıl medal qazanmağımla qürur duyuram”\n25.05.2017 10:04 | Oxunma sayı: 709\nIV İslam Həmrəyliyi Oyunlarında iştirak edən İran idmançısı, 84 kiloqram çəki dərəcəsində karate üzrə qızıl medal mükafatçısı Səyyad Gənczadə deyib ki, bu mötəbər yarış yüksək səviyyədə təşkil olunmuşdu. Bütün hakimlər ədalətli qərarlar verirdi. Ona görə də belə beynəlxalq idman tədbirində qızıl medal qazanmağımla qürur duyuram.\nO qeyd edib ki, yarışları başa vurduqdan sonra Bakını gəzib və gördükləri heyranlıq doğurur. Qədimliklə müasirliyi birləşdirən paytaxt Bakı hər kəsin diqqətini özünə çəkir. Zövqlə tikilmiş və qeyri-adi arxitekturaya malik binalar möhtəşəmliyi ilə seçilir. Şəhərin təmiz havası var. Buradakı qonaqpərvərlik, insanların səmimiyyəti ilk addımdan nəzərə çarpır.\nSəyyad Gənczadə söhbət zamanı onu da bildirib ki, respublikada idmanın inkişafı üçün güclü potensial yaradılıb. Elə buna görə də Azərbaycan idmançıları tərəfindən IV İslam Həmrəyliyi Oyunlarında çox yüksək nəticələr əldə edilib.\nİran idmançısı, həmçinin xatırladıb ki, İslam Həmrəyliyi Oyunları müsəlman ölkələri üçün çox önəmlidir. Oyunlar zamanı 50-dən çox ölkə bir araya gəlmişdi. Burada əsas məqsədlərdən biri İslam ölkələrini birliyə, sülhə, əməkdaşlığa səsləmək idi. Bu Oyunların daha maraqlı cəhəti o idi ki, yarışlarda xeyli sayda qadın idmançılar da iştirak edirdi. Avropada isə əksər hallarda düşünürlər ki, İslam ölkələrində xanım idmançılar yarışlardan kənarda saxlanılır. Bu baxımdan, Bakıya çoxlu sayda xanım idmançının gəlməsi böyük maraq doğururdu. Bu, eyni zamanda, respublikada gender bərabərliyinin mövcudluğundan xəbər verirdi.\nOyunların başlıca fərqli cəhətlərindən bir də Azərbaycan xalqının xeyirxahlığının və qonaqpərvərliyinin, zəngin mədəni irsinin nümayiş etdirilməsi oldu. Azərbaycan qədim diyardır və multikulturalizm, dözümlülük, tolerantlıq kimi anlayışlar xalqınıza məxsus keyfiyyətlərdir.\nBeləliklə, İslam Oyunları Azərbaycanın dünya dövlətləri arasında yerinin müəyyən edilməsi istiqamətində atılan daha bir addım olmaqla bərabər, həm də İslam dəyərlərinə sadiqliyinin sübutuna çevrildi.


azfreespeech “Yaşlı yazıçılar abır-həya gözləməlidi, gənc yazarlar da öz yerini bilməlidir” – azfreespeech\n“Yaşlı yazıçılar abır-həya gözləməlidi, gənc yazarlar da öz yerini bilməlidir”\nModern ədəbiyyat keçmişin xəzinəsini gələcəyə ötürən estafet olduğundan ədəbi proseslər hamımızı maraqlandırmalıdır. “Ədəbiyyatımızda bu gün nələr baş verir, o inkişaf edir, yoxsa əksinə, ümumiyyətlə bu gün bizdə ədəbiyyat varmı” sualına ustad yazarların, şairlərin , mədəniyyət və incəsənət adamalarının dili ilə cavab tapmağa çalışacağıq. Tək ədəbiyyata deyil, eləcə də elm, incəsənət, rəssamlıq və bəstəkarlıq sahəsində də gənclərin fəaliyyətinə ustadların gözü ilə baxmağı nəzərdə tuturuq.\n“Ustadın gözü ilə” rubrikası üçün Modern.az-ın müsahibi şeirlərinə mahnılar yazılmış, sovet dövründə yüksək vəzifələrdə çalışmış, tanınmış ziyalı, nəğməkar şair Vahid Əzizdir. Onunla bir az bu günün reallıqlarından və bütün bunların yeni yaranan ədəbiyyata təsindən danışdıq.\n“Mən də o rejimdən gəlmişəm”\n– Vahid müəllim, bəzi gənc yazarlar yaşlı yazıçılarla konflikt yaşayırlar. Buna münasibətiniz necədir?\n– Bir gün polemikaların birinə məni də dəvət etmişdilər. Orada iki gənc yazar var idi. Onlar məni görən kimi bildirdilər ki, “bunu niyə çağırmısız? Bizim Vahid müəllimlə heç bir problemimiz yoxdur. Bizim işimiz Yazıçılar Birliyinin rəhbərliyilədir”. Məsələ ondadır ki, biz bu gün 70 il hökm ilə oturub-durduğumuz sovet rejimini lənətləyirik. Mən də o rejimdən gəlmişəm. Mərkəzi Komitənin mətbuat bölməsinin rəhbəri olmuşam. Sözüm söz olub. Amma istər o dövrdə, istərsə də bu dövrdə olanların heç birinin mənimlə problemi yoxdu. Əslində problem mənimlə olmalı idi.\n– Sizin yaşıdlarınızdan bəziləri ilə gənclər arasında uzun sürən konfliktlərdə siz kimə haqq qazandırırsız?\n– Burada iki məsələ var. Günahı tək cavanın boynuna yıxıb onu tərbiyəsiz kimi qələmə vermək düzgün olmazdı. Eyni zamanda bu cavanın hücum etdiyi yaşlını da araşdırmaq lazımdı. Niyə cavan bununla dilləşir.? Narkoman, dəli durduğun yerdə gəlib sənə şapalaq vura bilər. Normal adam bunu eləməz axı! Görünür cavanların hücuma keçdiyi yaşlıların özündə onları qıcıqlandıracaq nəsə var. Yaşlı da abrın gözləməlidi. Gənc çox şeyi bizdən iti görür. Çünki onun gözü bizdən yaxşıdı. Artıq 67 yaşlı Vahid Əzizin gözü o qədər də yaxşı görmür. Amma öz prizmasından baxan gənc hər şeyi çox yaxşı görür. Elə tarixdə də öz dövrlərindən çox əvvəli görən insanlar yaşayır. Gənclər daşıyıcıdı və onların qəbul etdiyi adamlar da tarixdə qalacaqlar. Mərcanları ancaq indiki gənclər yaddaşlarda saxlayacaqlar. Odur ki, bu məsələdə həm gənc öz yerini bilməli, həm də yaşlı nəsil öznü elə aparmalıdır ki, qarşı tərəf onun üzünə qayıtmasın.\n– Ümumən cəmiyətdəki mənəvi ab-hava, etik əxlaq kodeksləri və insanların düşüncə tərzi sizi qane edirmi?\n– Bəlamız bilirsən nədir? Dünyada tanınan və çəkdiyi film kosmonavtlar tərəfindən kosmosa aparılan Rüstəm İbrahimbəyov meydana çıxır və həqiqətləri danışır. Əslində onun məqsədi dövlətçiliyi qorumaqdır. Çünki dövlətin içində baş verən əyintilərə toxunmasan və bunu dövlət başçısına bildirməsən, yuxarı vəzifəli adamlar bunu etməyəcəklər. Mən özüm yüksək vəzifələrdə işləmişəm. Bilirəm ki, dövlət başçısına həmin adamlar məlumatı özlərinə sərf edən şəkildə çatdırırlar. Amma Rüstəm İbrəahimbəyov özündə cəsarət tapdı. “Hollivud”un, dünyanın tandığı, çəkdiyi film “Oskar”a layiq görülən adam həqiqətləri söyləyir, Biləcəridən və Yevlaxdan o yana çıxmayan adamlar deyirlər ki, “sən yalan danışırsan”. Cəmiyyətimiz bax, bu gün belədi! Buna yol vermək olmaz!\n– Bəs bu, ədəbi prosesə necə təsir edir?\n– Ədəbi proses də məhz buna görə inkişaf edir. İndi nə inkişaf etmir ki?! Bütün dünya inkişaf edir. Amma məddahlıq, yaltaqlıq, yerlibazlıq, qohumbazlıq buna mane olur. Məhz, ədəbiyyat da bundan qaynaqlanır. Bu gün Rüstəm İbrahimbəyovu Azərbaycandan qaçaq sala bilərik. Onu intihara məcbur edə bilərik. Əvəzində mətbuatdan düşməyən bəzi şəxsləri qəhrəman edə bilərəik.\n– Deməli, bugünki cəmiyyət və ədəbiyyatımızın inkişaf tempini nə isə ləngidir?\n– Adam lazım olanda evdə arvada yaltaqlanır ki, işi yaxşı keçsin. Bu əslində cəmiyyətə ziyan eləmir. Amma onun ziyanına olan məddahlığın hesabı sabah çəkiləcək. Buna görə də biz ziyalılarımızı qiymətləndirməliyik. Şəxsi mənafeyə görə Rüstəm İbarimbəyov kimi şəxsiyyətləri satmaq torpağı satmaq kimi bir şeydi.\n“Çəkməçi yamadığı çəkmədən pul aldığı kimi, yazıçı da yazdığı əsərdən pul qazanmalıdır”\n– Çağdaş ədəbi prosesdə sizi qane etməyən cəhətlər hansılardı?\n– Öz dövrümüzlə müqayisə edirəm. Bizim dövrümüz hara, indi hara. Çəkməçi yamadığı çəkmədən pul qazandığı kimi, yazıçı da yazdığı əsərdən pul qazanmalıdı. Sovetin vaxtında nəşriyyat , “qlavlit”, senzura, həmçinin dövlət planlaşdırması var idi ki, əsəri layiq olduğu halda çap edib haqqın da verirdilər. Bu gün isə o prinsip yoxdu. Nəşriyyatlar guya var, ancaq onlar da qonarar vermir. Bu gün gənc yazıçının ümidi nəyədir? Yalnız “Ulduz” və “Azərbaycan” jurnalları qonarar verir.\n– Çıxış yollarını nədə görürsüz?\n– Bu gün Azərbaycanda gənclik tipində bir nəşriyyat olmalıdı. Gənc yazıçıların həyat tərzlərinin yaxşılaşdırılmasını, onları dilənçilikdən xilas olmasını istəyiriksə, onlar üçün xüsusi bir dövlət nəşriyyatı ayrılmalıdır. Həmçinin orda da ciddi adamlar oturmalıdır. Gənclərin əsərləri də həmin adamaların rəyini aldıqdan sonra çapa verilmədlidir. Bu minvalla heç olmasa hər 5 ildən bir yazıçının əsərini çap edib misrasina 1 və ya 2 manat qonarar verməklə onu yaşatmaq lazımdı. Bu cavanlar niyə səslərin çıxarırlar? Niyə söyürlər? Adam ağrıyanda danışar da… Axı sən də bir maraqlan gör bu niyə ağlayır? Nədir bunu ağrıdan? Nə vaxt bunu dedin və o sənə sağol demədi?\n– Problemlərdən xeyli danışdıq. Çağdaş ədəbi prosesdə sizi qane edəcək nəsə varmı?\n– Bugünkü ədəbiyyatda xof yoxdur, sərbəstlik azadlıq var. Lakin bu kifayət deyil. Bu gün azad yazan adamların haqqı ödənməlidir ki, onlar öz işlərini görə bilsinlər. Əgər mənə azadlıq verib ac saxlayacaqsansa, elə azadlıq nəyimə gərək? Ondansa zindana apar gündə çörəyimi ver. İndikilər cəsarətlə yazırlar. Sözlərini deyirlər. Mən gəncləri oxuyuram.\n– Kimləri oxuyursuz?\n– Lap gənc yazarları mətbuatdan və internet saytlarından oxuyuram. Aralarında Sevinc Çılğın, Qismət, Habil Yaşar, Qılman İmanlı kimi imzalar yadımda qalıb.\n– Onlara hər hansı iradınız varmı?\n– Onlar bu gün yazıçıdan çox oxucu olmalıdır. 60-cı illrədəki nəsli daha dərindən oxusunlar. Bəzən özlərindən müştəbehlikləri də olur. Amma bu xalqın Nizamisi, Füzulisi, Səməd Vurğunu var. Bu xalqın ədəbiyyatı güclü olub və həmişə də güclü olacaq! Amma buna qayğı da lazımdı.\n– Onlara sonuncu ustad məsləhəti verərdiz. Yazı necə yazılmalıdı?\n– Ancaq ilham pərisinin gəldiyi an yazı yazsınlar. Mən əks halda heç adi informasiya da yaza bilmərəm!


Miqrantların Azərbaycana qayıtması ölkənin əmək bazarında müəyyən gərginlik yaradacaq- iqtisadçı : Center for Economic and Social Development (CESD)\nBu sözləri SalamNews-a iqtisadçı Vüqar Bayramov Rusiya-Ukrayna prezidentlərinin görüşündə Vladimir Putinin “Rusiya 2015-ci ildən etibarən Gömrük İttifaqına daxil olmayan ölkələrdən gələn işçi qüvvəsini məhdudlaşdıracaq” fikrini şərh edərkən deyib.\nOnun sözlərinə görə, Rusiyadan MDB ölkələrinə göndərilən vəsaitlərin həcmi kifayət qədər çoxdur.\nİqtisadçı ekspert deyib: “Azərbaycan Mərkəzi bankının məlumatına görə, il ərzində Rusiyadan Azərbaycana orada yaşayan azərbaycanlı emiqrantlar tərəfindən təxminən 1 milyard dollar göndərilir”. Eyni zamanda Rusiya mətbuatının qiymətləndirmələrinə\ngörə, bu rəqəm reallıqda 3 milyard dollara yaxındır: “Araşdırmalar nəticəsində məlum olub ki, bu rəqəmlər ona görə fərqlidir ki, göndərilən vəsaitlərin hamısı qeydə alınmır. Burada söhbət əmək miqrantlarının Azərbaycana göndərdiyi çox böyük vəsait itkisindən gedir. Ona görə də Rusiya tərəfinin Azərbaycandan əmək miqrantlarının sayını məhdudlaşdıracağı, bununla bağlı qanunvericilik aktlarını sərtləşdirəcəyi, eyni zamanda əmək miqrantlarının qeydiyyatı ilə bağlı məsələləri gündəmə gətirəcəyi gözlənilir. Rusiya Azərbaycana təsir etməklə Gömrük İttifaqı ilə bağlı məsələlərə yenidən baxılmasına çalışır”.\nV.Bayramov hesab edir ki, əgər Azərbaycan bu ittifaqa qoşulmamaq qərarında israrlı qalarsa, bu Rusiyada yaşayan və işləyən əmək miqrantlarının sayına təsir göstərəcək.\nOnun fikrincə, bu da o cümlədən, Rusiyada yaşayan azərbaycanlı miqrantların bir qisminin ölkəmizə dönməsinə gətirib çıxaracaq: “Miqrantların Azərbaycana dönməsi ölkədə əmək bazarında müəyyən gərginlik yaradacaq. Çünki Rusiyada işləyən azərbaycanlı miqrantların böyük bir qismi hər hansı ixtisasa malik olmayanlardır. Buna görə də Azərbaycana qayıtdıqdan sonra onların işlə təmin\nolunmasında müəyyən çətinliklər yarana bilər”.\nV.Bayramov xatırladıb ki, rəsmi məlumatlara görə, hazırda Rusiyada 2 milyon azərbaycanlı yaşayır ki, onların təxminən 1 milyon\n600 min nəfəri artıq Rusiya vətəndaşlığını alıb və artıq bu ölkədə yaşayan azərbaycanlı sayılır. Azərbaycanın təxminən 400 min vətəndaşı əmək miqrantı olaraq Rusiyada müvəqqəti məskunlaşıb.


“Muğanbank” ASC-nin reytinqləri üzrə proqnoz yenidən baxılaraq, “Neqativ”-dən “Stabil”-ə dəyişdirilmişdir - Qafqaz Xəbər Agentliyi - qafqaznews.az\n25 fevral 2021-ci il tarixdə S&P Global Ratings beynəlxalq reytinq agentliyi “Muğanbank” ASC-nin reytinqləri üzrə proqnozunu”Stabil”-ə yüksəltmiş, bankın uzunmüddətli və qısamüddətli kredit reytinqlərini “”CCC+/C” səviyyəsində təsdiq etmişdir.\nS&P Global Ratings-in təhlilinə əsasən “Muğanbank” ASC-nin likvidlik və fondlaşma göstəriciləri son üç ay ərzində stabilləşmişdir. Agentliyin fikrincə, Azərbaycanda makroiqtisadi mühitin bərpası Muğanbankın biznesinin stabilliyini dəstəkləyəcək və bank, likvidlik göstəricilərini adekvat səviyyədə saxlaya biləcəkdir. Eyni zamanda, reytinq agentliyinin təhlili göstərir ki, depozitər bazasının stabilləşməsi və Azərbaycan Respublikası Mərkəzi Bankından vəsaitlərin əldə olunması, qeyd olunan dövrdə Muğanbankın likvidlik göstəricilərinin yaxşılaşmasını şərtləndirmişdir. 19 fevral 2021-ci il tarixə olan məlumatlara əsasən, bankın likvid aktivləri 97 milyon manat (məcmu aktivlərin təqribən 15%) təşkil etmişdir. Bank, 2020-ci ilin yanvarından 2021-ci ilin fevralına qədər olan dövrdə ani likvidlik əmsalı üzrə normativ tələbi yerinə yetirmişdir. Bu göstərici, 2020-ci il dekabr ayından etibarən sabit səviyyədə 40%-dən yuxarı saxlanılaraq normativ minumum olan 30% ilə müqayisədə 2021-ci il fevralın 19-a olan məlumatlara əsasən 77% təşkil etmişdir.\nS&P Global Ratings, Muğanbankın likvidlik göstəricilərinin adekvatlığının uzun müddət saxlanılacağı, əhalinin bankdakı depozitlərində stabilliyin qorunacağı, aktivlərinin keyfiyyətinin daha da yaxşılaşacağı, kapitallaşma göstəricilərinin möhkəmlənəcəyi, habelə gəlirli və sabit biznes modelə keçidi hədəfləyən yeni ortamüddətli strategiyasınınnın səmərəli olacağı təqdirdə, yaxın 12 ayda Muğanbankın reytinqini “Pozitiv”-ə yüksəldə biləcəyini qeyd edir.\nTürkiyəyə şəxsiyyət vəsiqəsi ilə necə getmək olar? – ŞƏRTLƏR\nSuveyş kanalı hərəkətə AÇILDI\nGəmi qəzası dünya iqtisadiyyatını çökdürə bilər: Hər gün 10 milyard dollar itirilir\nYaxın zamanda plastik kartlar lazımsız olacaq – VİSA\nAzərbaycanda ilk dəfə: bayram gəlib keçdi, amma ət bahalaşmadı, ucuzlaşdı


18 Yanvar 2021 11:02\nSabah axşam saatlarından etibarən Bakıda hava kəskin dəyişəcək. Bu günlərdə yol hərəkəti iştirakçıları xüsusi olaraq diqqətli olmalıdırlar.\nBakı Şəhər Baş Polis İdarəsi Dövlət Yol Polisi (DYP) İdarəsinin şöbə rəisi, polis polkovniki Vaqif Əsədov BAKU.WS-ə açıqlamasında bildirib ki, hava şəraitindən asılı olmayaraq sürücülər məsuliyyətdən azad olunmurlar.\n“Nəzərə alsaq ki, sinoptiklər artıq əvvəlcədən məlumat verirlər ki, Bakı şəhərində, eləcə də ölkə ərazisində hava şəraiti kəskin dəyişəcək, deməli sürücülər buna hazırlıqlı olmalıdır.\nİlk növbədə qarlı, şaxtalı, buzlu hava şəraiti olursa, yollarda sürüşmə ehtimalı artır deyə sürücülər şəxsi avtomobildən mümkün qədər az istifadə etməlidirlər. Belə hava şəraitində ictimai nəqliyyatdan istifadəyə üstünlük verilməlidir.\nBelə havada avtomobil idarəetməyə uyğunlaşmış sürücülərə şərait yaradılmalıdır. Qarlı hava şəraitində sürücülər təkərlərdə təzyiqin normadan aşağı olmasına fikir verməlidirlər.\nPiyadalara və sərnişinlərə də müraciət edirik ki, yolların hərəkət hissəsinə çıxmaq olmaz. Sərnişinlərə təhlükəsizlik kəmərlərindən istifadə etməlidirlər.\nSürücülər ara məsafəsi saxlamalıdırlar, sürət həddini aşağı salmalıdırlar. Hava şəraitindən asılı olmayaraq dövlət nömrə nişanının görünməsini təmin edilməlidir. İşıq cihazları təmiz saxlanılmalıdır.\nSürüşmə ehtimalı olan ərazilərdə əyləc sistemindən istifadə edilməsi qəzaya səbəb ola bilər. Sürücülər bilirlər ki, avtomobillərin hərəkətə gətirilməsi, dayandırılması və qurulması sürətlər qutusunun vasitəsilə həyata keçirilməlidir.\nSürücülər Bakı şəhəri ərazisini tanıyırlar. Bilirlər ki, enişli-yoxuşlu yollar, sərt döngələr hər zaman sürüşmə ehtimalı yaradır. Bu ərazilərdən keçərkən diqqətli olmalıdırlar. Təhlükəsizliyin təmin edilməsi baxımından idarə edilən avtomobilin texniki baxımdan saz olmasına üstünlük verməlidirlər.\nBakınıın Yasamal və Günəşli hissəsi hündür ərazilərdir. Eyni zamanda Biləcəri dikində sürücülər ehtiyatlı olmalıdırlar.\nBu ərazilərdə hər zaman şaxtalı olması ehtimalı var. Yollar buz bağlayır və sürüşkən olur. Avtomobilin hərəkətində maneələr yaradır. Sürücülər bu səbəbdən də son dərəcə diqqətli olmalıdırlar”, - deyə Vaqif Əsədov bildirib.\n3 Mart 2021 20:48\n3 Mart 2021 20:46\n3 Mart 2021 20:38\n3 Mart 2021 20:14\n3 Mart 2021 20:12\nİlham Əliyev Pakistanın Birləşmiş Qərargah Rəisləri Komitəsi sədrini qəbul etdi - VİDEO\nVazgen Sarkisyan 1993-cü ildə Paşinyanı qəddarcasına döyüb?\nMöhsün Rezayi:“Biz Azərbaycanla bir millət – iki dövlətik”\nTarixin silinməyən yaddaşı: koronavirussuz illərin su köşkləri - Sumqayıtdan VİDEOREPORTAJ\nİquain yeni imici ilə təəccübləndirdi - foto


Prezidentin vəzifədən azad etdiyi məşhur general... - Dosye » Manevr.az\nXəbər verdiyimiz kimi, Prezident İlham Əliyev "Xüsusi dövlət mühafizəsi sahəsində idarəetmənin təkmilləşdirilməsi haqqında" fərman imzalayıb.\nManevr.az xəbər verir ki, fərmana əsasən, Azərbaycan Respublikasının Xüsusi Dövlət Mühafizə Xidməti ləğv edilib.\nQeyd edək ki, Xüsusi Dövlət Mühafizə Xidmətinin rəisi general-polkovnik Vaqif Axundov idi.\n1968-72-ci illərdə Azərbaycan Neft və Kimya İnstitutunda, 1989-94-cü illərdə BDU-da, 1999-2002-ci illərdə isə Azərbaycan Respublikasının Prezidenti yanında Dövlət İdarəçilik Akademiyasında təhsil alıb.\nİxtisasca iqtisadçı-mühəndis, hüquqşünasdır.\nƏmək fəaliyyətinə 1971-ci ildə Kuybışev şəhərində qazma-balta zavodunda tornaçı kimi başlayıb. 1972-75-ci illərdə Sovet ordusu sıralarında zabit kimi hərbi xidmətdə olub. Hərbi xidmətdən qayıtdıqdan sonra Bakıda Şmidt adına Maşınqayırma Zavodunda normalaşdırıcı, böyük mühəndis, iqtisadçı işləyib.\n1975-ci ildə DİN-də növbətçi hissə üzrə növbətçi köməkçisi, Bakı şəhər Daxili İşlər İdarəsində komsomol komitəsinin katibi, 1978-91-ci illərdə DİN-də şöbə rəisinin müavini, şöbə rəisi işləyib.\n1992-93-cü illərdə Azərbaycan Ali Dövlət Hakimiyyəti və İdarəetmə Orqanları Mühafizə İdarəsinin rəisi, 1993-cü ildən isə Ali Dövlət Hakimiyyəti və İdarəetmə Orqanları Baş Mühafizə İdarəsinin rəisi vəzifələrində çalışıb.\n2003-cü ildən qurumun adı dəyişib və Azərbaycan Respublikası Xüsusi Dövlət Mühafizə Xidməti olub, V.Axundov bu quruma rəhbərliyi davam etdirib.\n2018-ci ildə Azərbaycan Respublikasının Prezidentinin sərəncamı ilə “Vətənə xidmətə görə” 1-ci dərəcəli ordenlə təltif edilib.axar.az


"Kortej işi"ndə anormal qərar: Qadını öldürən polis həbs\n"Kortej işi"ndə anormal qərar: Qadını öldürən polis həbs edilmədi\n11:30 13 May 2022 Oxunub:510\nBu günlərdə İrəvanda hamilə qadını avtomobillə vurub öldürən polis həbs olunmayacaq.AzVision.az xəbər verir ki, bu barədə yerli media məlumat yayıb.\n"Kortej qalmaqalı" böyüyür - Polis ölən qadını günahkar çıxardı - VİDEO\nSaytlar İstintaq Komitəsinin mətbuat katibi Vardan Tadevosyana istinad ediblər. Tadevosyan deyib ki, Ümumi Yurisdiksiya Məhkəməsi Sona Mnatsakanyan adlı vətəndaşın ölümünə səbəb olan polis mayoru Aram Navasardyanın həbs edilməməsi barədə qərar çıxarıb.\n"Hakim Razmik Marikyan zərərçəkmiş tərəfin vəkili Raffi Aslanyanın Navasardyan barəsində həbs-qətimkan tədbirinin seçilməsi ilə bağlı vəsatətini rədd edib. O, yenidən zaminə buraxılıb. Vəkil deyirdi ki, mərhumun atası Mnatsakan Mnatsakanyan qəzaya görə bütün günahkarların cəzalandırılmasını tələb etmək niyyətindədir",-məqalədə yazılıb.\nXatırladaq ki, aprelin 26-da baş nazir Nikol Paşinyanın kortejini müşaiyət edən yol polisinin maşını hamilə qadın, 28 yaşlı Sona Mnatsakanyanı vuraraq öldürüb. Sürücünün avtomobili saxlamayıb hadisə yerini tərk etməsi isə cəmiyyətdə məlum insidenti törədən polisə olan hiddəti birə beş artırmışdı. Polisə qarşı Ermənistan Cinayət Məcəlləsinin 242-ci (nəqliyyat vasitələrinin istismarı qaydalarını pozma, ehtiyatsızlıqdan ölümə səbəb olma) maddəsinin 2-ci bəndi üzrə ittiham irəli sürülmüşdü. Maraqlıdır ki, polis hadisədə günahkar sayılmadı.\nTeqlər: Ermənistan Polis


“Orada “Böyük Təbriz Şahnaməsi”nə doyunca baxdım”\n28/03/2018 [13:55] - Mədəniyyət - ( 3848 dəfə baxılıb)\n“Nə qədər çox dil bildinsə, o qədər də çox qapı aça biləcəksən”\nXarici dildə danışmaq, daha çox dil bilmək zaman-zaman mübahisəli mövzu olub. Kimlərsə xarici dil bilməyə ehtiyac olmadığını, ana dilini bilməyin yetərli olduğunu düşünür. Müəyyən qrup isə xarici dil bilgisinin mütləq və zəruri olduğunu hesab edir. Bəzən bu məsələ ətrafında yaranmış müzakirələr o qədər böyüyür ki, sonda gərginlik yaranır.\nModerator.az-a bu məsələ ilə bağlı danışan sənətşünaslıq doktoru, Azərbaycan Milli Elmlər Akademiyasının memarlıq və incəsənət institutunun elmi işçisi Cəmilə Həsənzadə isə deyir ki, çox dil bilmək çox uğura imza atmaq deməkdir.\nAltı müxtəlif xarici dildə sərbəst danışa, oxuya, yaza bilən Cəmilə xanım məhz bildiyi dillər sayəsində miniatür rəssamlıq sənətinin tarixini araşdırmağa müvəffəq olub:\n“Mənim bu uğurları əldə etməyimdə dil bilməyim əsas rol oynayıb. Dil açardır, nə qədər çox dil bildinsə, o qədər də çox qapı aça biləcəksən”.\nC.Həsənzadə qeyd edir ki, Fransız dilini bilməsi Fransanın məşhur mərkəzi kitabxanasının qapılarını onun üzünə açıb:\n“Fransız dilini bildiyimə görə fransızlar mənə çox kömək elədilər. Buradakı səfirlikləri mənə tapşırıq verirdi ki, hansısa bir tədbiri, məsələn, fransa filmləri festivalında filmləri sinxron tərcümə et. Mən də zalda otururdum, kino gedə-gedə sinxron tərcümə edirdim. Sonra Fransanın Mədəniyyət Nazirliyi məni Fransaya – Parisə göndərdilər. Orada çox alicənab bir xanım səfirimiz vardı, Elyanora Hüseynova. Çox savadlı qadın idi, alimdi, onun başqaları ilə fərqi onda idi ki, çox sanballı adamlar onunla işə görə yox, şəxsi münasibətlər qururdular. Ancaq indikilər yalnız inzibati işlər görürlər, sədd saxlayırlar. Elyanora səviyyəsində səfir indi yoxdur bizdə. Həmin o xanım məni Fransanın milli kitabxanasına girməyimə yol açdı”.\nSənətşünaslıq doktoru xatirələrini də bölüşüb:\n“Fransa milli kitabxanası bir saray idi sanki. Sonra Lüvr muzeyinə getdim, orada işlədim. Luvr muzeyinin islam mədəniyyəti şöbəsi var, həmin şöbəyə getdim. Şöbənin müdiri qadın idi. Onunla fransızca danışdım, əlyazmalara baxmaq üçün icazə aldım. Orada elə bil ki, sehrlər aləminə düşdüm, qarşımda kosmik gəmi var idi sanki. Bir düyməni basırdın, bir aləm açılırdı qarşında, digərini basanda başqa aləm. Çünki o əlyazmaları xüsusi şəraitdə qorumaq lazımdır, rütubət, istilik olmamalıdır. Baxmağa da o şərtlə icazə vermişdilər ki, əlimdə heç bir şey olmasın. Qələm belə götürməyə icazə vermədilər. Həmin xanım məni işçiləri ilə birlikdə şöbəyə buraxdı və mən nə qədər əlyazma var idisə, hamısına doyunca baxdım”.\nMinatürçü xanım Luvr muzeyində illərlə həsrətində olduğu tarixi kitabla da qarşılaşıb:\n“Təsəvvür edirsiz, ölürdüm “Böyük Təbriz Şahnaməsi” üçün, orada ona da doyunca baxdım. Bakıya qayıtdıqdan sonra gedib rəhbərimizə bunu danışdım. İnanmadı, dedi ki, elmlər namizədi ola-ola sənə elə şeyləri göstəriblər, akademik ola-ola mənə ora girməyə icazə vermədilər”.


Server PetrPikora.com, HSTS (HTTP Sıxlıq Nəqliyyat Təhlükəsizliyi) texnologiyasına qoşulmuşdur. HTTP Katı Nəqliyyat Təhlükəsizliyi (HSTS) və ya veb-saytın işıqlandırma mexanizmindən istifadə etmək üçün bir veb-saytın veb-saytının işə salınmasına kömək etmək üçün bir proqram təminatının köçürülməsinə icazə verin (tzv. çerez qaçırma). HTTP prototipi HTTP protokolu ilə işlənmişdir. Bu, HTTP protokolu ilə bağlıdır. HSTS definuje RFC 6797. HSTS xidmətindən istifadə etmək üçün HTTP hlavičky serverini aktivləşdirin Qatı-Nəqliyyat-Təhlükəsizlikbrauzerin serverə etibarlı şəkildə daxil olacağı vaxt məbləğini təyin edir. HSTS, bəzi passiv telefona və aktiv şəbəkə hücumlarına qarşı veb tətbiqlərini qorumağa kömək edir. HSTS mexanizmi ilə, bir adam-in-the-orta hücum istifadə edən bir təcavüzkar bir istifadəçi və veb tətbiqi arasında göndərilən istek və ya istekleri almaq üçün çox aşağı şansa malikdir. Biz sizin təhlükəsizliyinizə diqqət yetiririk!


Qardaş ölkə pedofilləri kimyəvi üsulla axtalayacaq – A24.Az\nA24.AzGündəmQardaş ölkə pedofilləri kimyəvi üsulla axtalayacaq\nQardaş ölkə pedofilləri kimyəvi üsulla axtalayacaq\nTürkiyədə kimyəvi yolla axtalama üsulundan istifadə ediləcək.\nA24.az xəbər verir ki, Ədliyyə naziri Abdulhəmid Gül uşaqlara qarşı olan təcavüz hallarını azaltmaq üçün kimyəvi yolla axtalama üsulundan istifadə ediləcəyini bildirb.\nUşaqlara qarşı cinsi istismarla əlaqədar TBMM-jurnalistlərinə açıqlaması zamanı Ədaliyyə naziri Abdulhəmid Gül, “Bu problemin bir çox həlli və bu mövzunu da prezidentlə yığıncaqda müzakirə etdik. Bununla əlaqədar Baş nazir köməkçisi Rəcəb Akdağ və digər nazirlərlə komissiya təşkil etdik” – deyib.\nBozdağ “Hökumətimiz nəzdində əlavə tədbirlər üçün 6 nazirdən ibarət komissiya yaradıldı. Hər cür əxlaqsızlığa qarşı uşaqlarımızı qorumaq hamımızın vəzifəsidir” deyə bildirib.\nKimyəvi axtalama üsulunda müxtəlif kimyəvi maddələrdən istifadə edərək məhbuslara müəyyən vaxtlarda dərmanlar verilir. Həblər və iynələr vasitəsilə cinsi təcavüz cinayətini törətmiş cinayətkarın testosteron hormonunu azaldır və cinsi istəkləri aradan qaldırır.\nBu üsuldan bu yaxınlarda Birləşmiş Krallıq, Polşa, Moldova, Estoniya, ABŞ, Argentina, Avstraliya, Hindistan, İsrail, Rusiya, Cənubi Koreya kimi ölkələrdə də müxtəlif cinsi təcavüzlərə qarşı istifadə edilmişdir.\nQaraşovun oğlu 4 gün əvvəl təqdim olunan maşını Bakıya gətirdi - FOTO SON DƏQİQƏ - Azərbaycanlı kriminal avtoritet öldürüldü - FOTOLAR İncələn Azərbaycan kişiləri - VİDEO Daha bir ölkə dollardan imtina etdi "Melaniya Tramp"ın erotik rəqsinə Ağ ev reaksiya verdi - VİDEO


Prezident İlham Əliyevin Xaçmaz və Xızı rayonlarına səfəri - YENİLƏNİB - FOTO » XeberlerAgentliyi.com\nXeberlerAgentliyi.com » Arxiv » Prezident İlham Əliyevin Xaçmaz və Xızı rayonlarına səfəri - YENİLƏNİB - FOTO\nXeberleragentliyi.com AZƏRTAC-a istinadən xəbər verir ki, Azərbaycan Avtomobil Yolları Dövlət Agentliyi İdarə Heyətinin sədri Saleh Məmmədov əsaslı şəkildə yenidən qurulan yolun texniki göstəriciləri barədə dövlətimizin başçısına məlumat verdi. Bu yolun tikintisi Prezident İlham Əliyevin 2018-ci ilin fevralında imzaladığı Sərəncama əsasən həyata keçirilib. 600 nəfər əhalinin yaşadığı Fındığan kəndini Giləzi-Xızı avtomagistralının 34-cü kilometrliyi ilə birləşdirən yolun ümumi uzunluğu 5 kilometrdir. Yol 4-cü texniki dərəcəyə aiddir. Hərəkət hissəsinin eni 6 metr olan yol ikizolaqlıdır. Yolun yenidən qurulması zamanı genişmiqyaslı torpaq və asfalt-beton işləri görülüb. Yol boyunca 226 metr müxtəlif diametrli suötürücü borular tikilib, zəruri yerlərdə yol nişanları və göstərici lövhələr quraşdırılıb, cizgi xətləri çəkilib. Bu yolun istifadəyə verilməsi Fındığan kənd sakinlərinin Giləzi-Xızı avtomobil yoluna və Bakı-Quba-Rusiya Federasiyası ilə dövlət sərhədi avtomagistralına çıxışını təmin edir. Bu yolun yenidən qurulması bir daha sübut edir ki, Prezident İlham Əliyevin rəhbərliyi ilə ölkəmizdə həyata keçirilən siyasətin mərkəzində Azərbaycan vətəndaşının maraqları dayanır.\nAzərbaycan Respublikasının Prezidenti İlham Əliyev mayın 4-də "Xızı şəhərində və Altıağac qəsəbəsində içməli su təchizatı sistemlərinin yenidən qurulması və kanalizasiya şəbəkəsinin yaradılması" layihəsinin yekunlaşması ilə bağlı keçirilən mərasimdə iştirak edib.\nSonra "Azərsu" Açıq Səhmdar Cəmiyyətinin sədri Qorxmaz Hüseynov dövlətimizin başçısına layihə barədə məlumat verdi.\nLayihənin icrası zamanı yeni yaradılmış infrastruktur, mənbədən tutmuş sonuncu istifadəçiyə qədər "Azərsu" ASC-nin Coğrafi İnformasiya Sisteminə işlənilib və bu məlumatlar rəqəmsal xəritədə öz əksini tapıb. Coğrafi İnformasiya Sisteminin bir elementi olan Bina-kimlik layihəsi isə abonent haqqında bütün məlumatların xəritə üzərindən alınmasına və çeşidli təhlillərin aparılmasına imkan verir. Buraya abonentin yaşadığı ünvan, əlaqə vasitələri, istifadə etdiyi suyun həcmi, ödənişləri və təhlil üçün lazım olan digər informasiyalar daxildir. Layihə baş vermiş qəza yerinə vaxtında müdaxilə etmək imkanı yaradır ki, bu da istismar prosesini asanlaşdırmaqla su itkilərinin minimuma endirilməsinə gətirib çıxarır. Eyni zamanda, baş verə biləcək fasilələr barədə abonentləri əvvəlcədən məlumatlandırmaq imkanları yaradır.\nXeberleragentliyi.com AZƏRTAC-a istinadən xəbər verir ki, dövlətimizin başçısı əvvəlcə Xızı şəhərinin mərkəzindəki Heydər Əliyev Parkında Ümummilli Liderin abidəsini ziyarət etdi, önünə gül dəstəsi qoydu.\nXeberleragentliyi.com AZƏRTAC-a istinadən xəbər verir ki, Azərbaycan Avtomobil Yolları Dövlət Agentliyi İdarə Heyətinin sədri Saleh Məmmədov yeni yolun texniki göstəriciləri barədə dövlətimizin başçısına məlumat verdi.\nAzərbaycan Respublikasının Prezidenti İlham Əliyev mayın 4-də Xaçmaz şəhərinin su təchizatı və kanalizasiya sistemlərinin istismara verilməsi mərasimində və "Azərsu" Açıq Səhmdar Cəmiyyətinin Xaçmaz idarəsinin inzibati binasının açılışında iştirak edib.\nXeberleragentliyi.com AZƏRTAC-a istinadən xəbər verir ki, "Azərsu" ASC-nin sədri Qorxmaz Hüseynov dövlətimizin başçısına "Xaçmaz şəhərinin su təchizatı və kanalizasiya sistemlərinin yenidən qurulması" layihəsi barədə məlumat verdi.\nAzərbaycan Respublikasının Prezidenti İlham Əliyev mayın 4-də "Azərxalça" Açıq Səhmdar Cəmiyyətinin Xaçmaz filialının açılışında iştirak edib.\n"Azərxalça" Açıq Səhmdar Cəmiyyətinin İdarə Heyətinin sədri Vidadi Muradov dövlətimizin başçısına müəssisə barədə məlumat verdi.\nXeberleragentliyi.com AZƏRTAC-a istinadən xəbər verir ki, dövlətimizin başçısı əvvəlcə xalqımızın ümummilli lideri Heydər Əliyevin Xaçmaz şəhərinin mərkəzində ucaldılmış abidəsini ziyarət etdi, önünə gül dəstəsi qoydu.\nPrezidenti İlham Əliyev mayın 4-də Xaçmaza səfəri çərçivəsində Çarxı-Qalağan-Hacılar-Xanlıqoba-Sayad-Məmmədxanlı avtomobil yolunun yenidənqurma və bərpadan sonra açılışını edib.